Uhapšeno šest funkcionera FIFA, pod istragom i Blater | TV KANAL 9 NOVI SAD\nNaslovna FLESH VESTI K9 FLESH SPORT Uhapšeno šest funkcionera FIFA, pod istragom i Blater\nUhapšeno šest funkcionera FIFA, pod istragom i Blater\nVIDEO K9: Švajcarska policija uhapsila je jutros u Cirihu šestoricu visokih funkcionera Međunarodne fudbalske federacije (FIFA) po nalogu američkog Ministarstva pravde, koje ih sumnjiči za korupciju, reketiranje i pranje novca.\nVodeći ljudi FIFA okupili su se u Cirihu, gde 29. maja treba da se održi Kongres tokom kojeg bi Sep Blater po peti put trebalo da bude izabran za predsednika svetske fudbalske organizacije.\nPolicija nije saopštila imena uhapšenih funkcionera, a predstavnik za medije FIFA Valter de Gregorio rekao je za AP da Blater nije među njima.\nMinistarstvo pravde Švajcarske potvrdilo je hapšenje šestorice funkcionera FIFA, koji se u Americi sumnjiče za primanje ili davanje mita u iznosu preko 100 miliona dolara.\nU saopštenju se navodi da su ta krivična dela dogovarana ili vršena na teritoriji SAD, kao i da su novčane transakcije obavljane preko američkih banaka.\nAmerički mediji prenose da su ova hapšenja rezultat trogodišnje istrage FBI, čiji su inspektori istraživali sve postupke čelnika FIFA u poslednjih 20 godina. Navode i da predsednik Kuće fudbala Sep Blater nije među uhapšenima, ali tvrde da je i on pod istragom agenata FBI.\nNjujork Tajms navodi da su među uhapšenima potpredsednici FIFA Džefri Veb i Eugenio Figueredo i bivši član Izvršnog odbora FIFA Džek Varner, za kojeg se sumnja da je primio 1,4 miliona dolara od jedne katarske firme.\nProšle godine je nezavisni istražitelj Majkl Garsija podneo izveštaj u kome je tvrdio da su Katar i Rusija podmitili čelnike FIFA kako bi dobili organizaciju Svetskog kupa.\nEtički komitet FIFA je, međutim, odbacio sve njegove navode kao neistinite i zaključio da u FIFA nema korupcije.\nPrethodni tekstEvro danas 120,84 dinara\nSledeći tekstSrpski veslači na Evropskom prvenstvu u Poljskoj


Ratni zločinci kao moralna vertikala društva | Avangarda\nRatni zločinci kao moralna vertikala društva\nRehabilitacija osuđenika za ratne zločine nastavak je procesa istorijskog revizionizma koji se godinama sprovodi u Srbiji. Ova vlast negira sve ono što su standardi i vrednosti EU, ka kojoj se formalno krećemo, ocenjuju sagovornice VOICE-a. Komentarišući navode “Novosti” da će generali i visoki oficiri Vojske Jugoslavije koji su komandovali u ratu na Kosovu 1998. i 1999. godine, među kojima i Vladimir Lazarević (osuđen pred Haškim sudom za komandnu odgovornost za ratne zločine) biti vraćeni kao predavači na Vojnu akademiju, naše sagovornice kažu da je na delu zamena teza gde se zločinci imenuju žrtvama i braniteljima, a žrtve – zločincima.\nPredsednica Helsinškog odbora za ljudska prava Sonja Biserko upozorava da je reč o široj strategiji koja se ne odnosi samo na ratne zločince koji su odslužili svoje zatvorske kazne. “Radi se o strategiji negiranja i poricanja svega što se desilo, o normalizaciji Miloševićeve politike i, na neki način, njenog kontinuiteta. To istovremeno pokazuje da Srbija nije baš na putu za Evropsku uniju, pošto je jedan od prioriteta EU – suočavanje s prošlošću”, kaže ona za VOICE.\nIstoričarka Dubravka Stojanović za VOICE upozorava da se Srbija nikada nije suočila sa ratovima devedesetih, te da je i posle 2000. godine vidljiva neprekidna potvrda istog programa i istih ljudi koji su Srbiju i odveli u rat.\n“Srbija se nije suočila s t\nim šta je u tim ratovima htela i tražila, zašto je do njih došlo, koja je odgovornost Srbije, koji je to program koji je stajao iza tih ratova. Mi smo svih ovih godina imali novinare, intelektualnce, akademike i sveštenike koji su nastavili da govore isto. Ovo je sada samo jedna potvrda na vojnom nivou”, kaže Stojanović.\n“Retrogradni potezi poput rehabilitacije, revizije istorije, udžbenici koji se isključivo oslanjaju na takvu vrstu revizionističkog manira, kulturološki obrasci koji zapravo šire svaku vrstu predrasudnog mišljenja do unedogled, zapravo sprečavaju nešto što bi bilo osnovno pravo svakog građanina ove države, a to je pravo na uvid i na znanje o tome šta se nekada dešavalo u njenoj prošlosti i šta zapravo jesu njena sadašnjost i stvarnost”, rekla je Bosnić.\nOna dodaje da zamene teza poput onih u kojima se žrtve imenuju zločincima, a zločinci žrtvama i braniteljima govori o nezrelosti društva da se kreće napred i u pravcu ka nečemu što bi jednom moglo biti otvorenije društvo. “Svakako ovakvi postupci spadaju u red onih koji nas vraćaju unazad i nanose trajnu štetu”, kaže ona.\nMinistar odbrane Aleksandar Vulin potvrdio je za “Novosti” da će nekadašnji komandanti dobiti “svoju ulogu” u vojnom školstvu. “Uveli smo pravilo da najistaknutije starešine iz ratova koji su za nama dobiju prostor na Vojnoj akademiji i da drže predavanja kadetima, pa i sadašnjim generacijama oficira. To je na neki način ispravljanje nepravde koja im je naneta prethodnih godina”, rekao je Vulin i dodao da ratni generali imaju mnogo toga važnog da prenesu mlađim kolegama.\nSonja Biserko se pita kuda Srbija zapravo ide sa takvom politikom. “Ovako se ispostavlja da su ti ratni zločinci neka moralna vertikala u ovom društvu i da će oni uticati na mlade kadrove u vojsci ili tamo gde budu radili kao predavači”, kaže ona.\nrišući to što se danas visoki državni funkcioneri poput ministara ili predsednika Republike javno susreću sa osuđenim ratnim zločincima, Dubravka Stojanović ističe da to dokazuje da su ranija izvinjenja bila samo formalna. “Mislim da su izvinjenja koja je upućivao Boris Tadić bila izvinjenja sa, kako se kaže, figom u džepu i da je to bilo do te mere formalno da to niko nije ozbiljno shvatio. Sve drugo što se radilo, sve drugo što se govorilo pokazivalo je da nikakvog preokreta tu nema”, kaže Stojanović dodajući da zato ovakvi procesi ne treba da iznenađuju nikoga jer sve ide “u najboljem pravcu za njih”.\n“Ja sam to pratila i kroz udžbenike istorije, mi smo u njima imali potpuni kontinuitet sa Miloševićevim argumentima koji su do rata doveli. Prema tome, mislim da je ovo samo jedan jasan nastavak, naravno on je sada očigledniji, to je sada jedan bljesak, jedan šamar”, kaže Stojanović.\nSlično misli i Bosnić, dodajući da osim u Srbiji i u regionu postoji problem sa istorijskim revizijama i isključivostima. “Kada se ovakve rehabilitacije i ovakvi postupci spoje sa onim što je znanje koje se godinama unazad plasira učenicima osnovnih i srednjih škola, u smislu istorijskog znanja, kada se sve to spoji sa tvrdokornim vrednosnim stavovima koji su uglavnom predrasudni stavovi, a koji su vezani za isključivu usmerenost ka očuvanju etničkog identiteta i za širenje slike u kojoj se jedan narod večno doživljava kao žrtva, onda dobijamo sintezu nečega što ne može da nas vodi, u smislu preobražaja, onakvom kakvom smo se nadali i kakvom se još uvek nadamo”, kaže Bosnić.\n“Ovo je očigledni pokazatelj da Srbija u tome ima neku podršku. Ona je podršku iznutra, od glasača, za tu vrstu politike uvek imala. To vidimo po rezultatima svih izbora. A ovo je, očigledno, neka malo jača podrška sa strane, koja nas je osokolila da se svim susedima i Evropskoj uniji, kojoj tobož idemo, stavi prst u oko”, zaključuje Stojanović.\nBiserko kaže da je u pitanju negiranje svih vrednosti Evropske unije. “To je jedna vrsta cinizma i ruganja svima onima koji su bili protiv rata i Evropi koja se tu sve ove godine zalagala za priključenje Srbije EU, njenim standardima, kriterijumima i vrednostima. Ovo sve što čini ova vlast zapravo je negiranje svega toga”, rekla je Biserko.


Prva od tri zajedničke hidroelektrane Srbije i RS počinje se graditi 17. svibnja - Poslovni dnevnik\nPrva od tri zajedničke hidroelektrane Srbije i RS počinje se graditi 17. svibnja\nZa izgradnju hidroelektrane Buk Bijela, prve u nizu na Drini, koja će imati snagu od 180 megavata, bit će potrebno šest godina.\nAna Brnabić, premijerka Srbije, najavila je da će 17. svibnja biti položen temeljni kamen za hidroelektranu (HE) Buk Bijela na Drini, kao i da će tog dana biti održana zajednička sjednica vlada Srbije i Republike Srpske u Banjoj Luci.\nSrbija je u studenome prošle godine postala većinski vlasnik zajedničke kompanije s Republikom Srpskom koja ima koncesiju za izgradnju tri hidroelektrane na Drini, procijenjene vrijednosti od oko 850 milijuna KM (oko 434 milijuna eura).\nVlada RS dala je suglasnost da se Elektroprivreda Srbije (EPS) upiše kao većinski vlasnik kompanije Hidroelektroenergetski sustav (HES) Gornja Drina iz Foče. Do tada ta je kompanija bila u vlasništvu Elektroprivrede RS (ERS), koja će ubuduće imati 49% udjela, a EPS 51%.\nDozvolu za promjenu vlasničke strukture vlada RS dala je na sjednici 22. listopada. Tome je prethodila odluka Konkurentskog savjeta BiH koji je ocijenilo da ne postoji obveza prijave koncentracije, što je dozvola da se obavi vlasničko preslagivanje.\nNisu aktivni na istim tržištima\nU objašnjenju, Konkurentski savjet je naveo da kompanija HES Gornja Drina još uvijek nije aktivan sudionik na tržištu proizvodnje i distribucije električne energije, već je u pitanju projekt koji će biti proveden u dvije faze, te se aktivnost na tržištu očekuje tek za nekoliko godina, kada se izgrade i puste u pogon hidroelektrane.\nposto udjela u zajedničkoj kompaniji ima srpski EPS, a 49% ERS iz Republike Srpske\nUsto, naveli su da EPS i ERS nisu aktivni na istim tržištima, već svoje djelatnosti obavljaju na području Srbije, odnosno BiH.\nKoncesija za izgradnju i korištenje HE Buk Bijela, vrijednosti 382,4 milijuna KM (oko 195 milijuna eura) dodijeljenja je ERS-u prije tri godine. Kompanija HES Gornja Drina nastala je odlukom vlade RS iz rujna 2019. i to spajanjem tvrtki Hidroelektrana Buk Bjela i Hidroelektrane Foča i Paunci, navodi portal Capital.ba.\nTakođer, Komisija za zaštitu konkurentnosti Srbije odobrila je da EPS s ERS-om stekne zajedničku kontrolu nad kompanijom Hidroelektroenergetski sustav Gornja Drina.\nDva strateška projekta\nSredinom studenoga prošle godine Ana Brnabić, premijerka Srbije i Radovan Višković, premijer Republike Srpske, potpisali su u Banjoj Luci zajedničku izjavu o izgradnji tri hidroelektrane u gornjem slivu rijeke Drine Premijerka Srbije rekla je da je to prvi od dva strateška zajednička projekta RS i Srbije, a da će u drugi, izgradnju aerodroma u Trebinju, Srbija uložiti ukupno 51 milijun eura.\nRadovan Višković izjavio je da je za izgradnju HE Buk Bijela, snage 180 megavata, potrebno šest godina. “Riječ je o projektu zelene energije koji će omogućiti novi ekonomski rast i RS i Srbije”, rekao je Višković i dodao da će hidroelektranama upravljati zajednička kompanija čime su izbjegnuti komplicirani procesi javnih nabavki.\nInače, ERS je najavio početkom 2020., prije izbijanja pandemije koronavirusa, da će te godine početi izgradnju solarne elektrane i vjetroparka, vrijednih više od 125 milijuna eura, što bi bio zaokret u njihovoj proizvodnji električne energijekoja se inače temeljila na korištenju ugljena i snage vode.


Toyota Land Cruiser 3,0 D-4D test Test\nKoliko je Land Cruiser ostao veran tradiciji i da li ga je luksuz malo ”razmazio”? Toyota tvrdi da nije...\nI pored svog luksuza Toyota Land Cruiser je pravi terenac\nJedan od terenaca sa najvećom tradicijom je svakako Toyota Land Cruiser. Prvi primerci ovog modela su sa proizvodnih traka sišli još davne 1951. godine.\nPrvenac je imao velikih sličnosti sa uzorom Jeep Willys koji se odlično pokazao.\nOd tog momenta ova japanska fabrika započinje evoluciju svog modela koji je doživeo čak devet izdanja i za koji se s pravom može reći da predstavlja jedan od najboljih i najkompletnijih terenaca današnjice.\nZbog toga nimalo ne treba da čudi činjenica da se prodao u više od četiri miliona primeraka od svog početka.\nU eri najezde ”urbanih” SUV-a Toyota je ipak zadržala kurs pravog terenca u koji je inkorporiran sav luksuz tako da ne narušava njegove ”off road” karakteristike. Naime, velika popularnost ove klase je učinila da Toyota proizvede Lexus RX 300, ali Land Cruiser je ipak ostao ”svoj”. Aktuelni model je javnosti prvi put predstavljen 2001. godine, a nedavno je predstavljena njegova poboljšana verzija, a na našem testu se našla ”Executive” verzija sa petora vrata i većim međuosovinskim rastojanjem sa turbo-dizel motorom od 3 litra zapremine sa 166 KS.\nfoto: Vrele gume, A. Uglješić i I. Pejović\novaj terenac je ekstra.ja imam polovan , iz italije.vrijedi svaku paru\nkakav je ovaj terenac sa automatskim menjacem ? 2006 godiste i sa predjenih 160 - 180.000 km , kao i koliko je mali i veliki servis na ovim Land Cruserima , a isto me interesuje koliko je servis na automatksim menjacima ...Hocu da uzmeme jedan takav Land Cruser i sa kilometrazom otprilike tom .. 2006 god.


RTCG - Radio Televizija Crne Gore - Nacionalni javni servis :: Svijet :: Izlazak Britanije iz EU ili još dublja kriza\nPOSLANICI GLASALI 19. 10. 2019. 11:21 >> 11:21 1\nIzlazak Britanije iz EU ili još dublja kriza\nBritanski poslanici danas će glasati o sporazumu za Bregzit premijera Borisa Džonsona, što se ocjenjuje kao istorijski događaj nakon kojeg će London izaći iz Evropske unije (EU) ili pasti u još dublju krizu, pišu agencije.\nDonji dom britanskog parlamenta zasjeda prvi put subotom od rata na Foklandima 1982. godine.\nPoslanici će raspravljati o sporazumu koji je Džonson dogovorio sa liderima EU u četvrtak.\nOpozicione stranke i Džonsonovi saveznici iz Sjeverne Irske već su odbacili tekst, ali su premijer i njegov tim proveli proteklih 48 sati frenetično pokušavajući da dobiju podršku poslanika, prenosi Radio Slobodna Evropa.\n"Nema boljeg ishoda od ovoga koji ja zagovaram", rekao je Džonson sinoć, ističući da je to fantastičan sporazum za Britaniju.\nOn je ranije naveo da će Britanija napustiti EU 31. oktobra sa sporazumom ili bez njega.\nDebata je počela u devet sati i 30 minuta po lokalnom vremenu.


Počinje Kup Radivoja Koraća: Na startu Zvezda - Radnički\nTanjug 17. februara 2022. 08:54\nNIŠ – Završni turnir Kupa Radivoja Koraća počinje danas u Nišu, a na premijeri će se od 18 sati sastati košarkaši Crvene zvezde i Radničkog iz Kragujevca.\n„Da se ne ponavljamo i koristimo fraze, prvo takmičenje u sezoni koje donosi trofej. Idemo utakmicu po utakmicu, jasno je da smo favoriti u tom meču i želimo da opravdamo tu ulogu i pripremimo se za naredni meč koji nas eeka u subotu. Znamo šta nas čeka, ovo je vrlo specifično takmieenje“, rekao je Lazić.\nU drugom četvrfinalu vececras od 21 sat sastaju se Mega i Zlatibor, dok će se sutra sastati FMP i Borac iz Čačka (18.00) i Partizan – Borac Zemun (21.00).


Selaković u Luksemburgu sa premijerom i predsednikom Parlamenta - Povezane vesti - Naslovi.net\nSelaković u Luksemburgu sa premijerom i predsednikom Parlamenta\nMinistar spoljnih poslova Nikola Selaković posetu Luksemburgu započeo je sastankom sa ministrom inostranih i evropskih poslova Žanom Aselbornom. Selaković i Aselborn potpisali su Memorandum o razumevanju i saradnji dva ministarstva. Sastao se, zatim… »\nSelaković u poseti Luksemburgu: Istaknuto da je Srbija faktor stabilnosti\nMinistar spoljnih poslova Srbije Nikola Selaković izjavio je u Luksemburgu da je imao veoma uspešan sastanak sa ministrom spoljnih poslova Žanom Aselbornom na kojem su potvrđeni dobri i prijateljski odnosi dve zemlje. Selaković, koji je susretom sa… »\nMinistar Selaković: Luksemburg čvrsto podržava pristupanje Srbije EU\nMinistar spoljnih poslova Srbije Nikola Selaković posetu Luksemburgu započeo je sastankom sa ministrom inostranih i evropskih poslova Žanom Aselbornom. Selaković je izjavio da je sastanak bio veoma uspešan i da su potvrđeni dobri i prijateljski… »\nFoto: Ministarstvo spoljnih poslova Selaković je izjavio da je sastanak bio veoma uspešan i da su potvrđeni dobri i prijateljski odnosi dve zemlje. Dodao je da je dogovoren nastavak redovnih političkih konsultacija i da je razgovarano o poseti… »\nLUKSEMBURG - Ministar spoljnih poslova Srbije Nikola Selaković posetu Luksemburgu započeo je sastankom sa ministrom inostranih i evropskih poslova Žanom Aselbornom, navodi se u saopštenju Ministarstva. Selaković je izjavio da je sastanak bio veoma… »\nŠef srpske diplomatije Nikola Selaković boravi danas u Luksemburgu gde će sa tamošnjim ministrom inostranih poslova Žanom Aselbornom (Jean Asselborn) potpisati Memorandum o razumevanju i saradnji dva ministarstva. Kako je saopštilo Ministarstvo… »


Učenici prikupljali potrošene baterije\nIzvor: juGmedia, 01.Okt.2013, 17:46 (ažurirano 02.Apr.2020.)\nLESKOVAC/VUČJE – Učenici osnovne škole „Bora Stanković“ i srednje „Svetozar Krstić Toza“ u Vučju prikupili su danas oko 300 potrošenih baterija, za svega 10 minuta.\nReč je akciji u okviru projekta „Koliko su korisne, toliko su opasne – baterije“, a organizovali i pripremili su je učenici srednje škole koji su prošli obuku na temu štetnosti potrošenih baterija i njihovog nepravilnog odlaganja.\n„Želeli smo da vršnjacima ukažemo na to >> Pročitaj celu vest na sajtu juGmedia << koliko je štetno da potrošene baterije bacaju gde i ostalo smeće ili još gore, u prirodu. Objasnili smo im da baterije sadrže teške metale koji su opasni po ljude i okolinu ukoliko dospu u zemlju, vodu ili vazduh, a na taj način i u hranu“, rekao je koordinator projekta Dušan Stošić, inače, učenik srednje stručne škole u Vučju.\nZa 10 i više prikupljenih baterija učenici su dobijali majcu sa logo znakom kampanje.\nInače, srednje škole sa teritorije grada Leskovca takmičiće se u decembru u akciji prikupljanja potrošenih baterija.\n„Tri škole koje prikupe najviše baterija dobiće po jedan digitalni foto aparat. Grad Leskovac dobiće četiri kontejnera za odlaganje baterija i oni će se nalaziti ispred velikih marketa. Ovo je, inače, prva akcija ovog tipa u Srbiji“, naglasila je ćlan udruženja Porečje Vučje Verica Živković.\nNa teritoriji grada živi oko 40 000 domaćinstva od kojih svako prosečno mesečno potroši po 10 različitih vrsta baterija. To znači da se na razne načine, nekontrolisano, odlaže minimum 400 000 baterija godišnje.\nProjekat sprovodi Udruženje Porečje u Vučju, a finansira Fondacija Trag kroz program javnog zagovaranja, u partnerstvu sa Institutom za odrzive zajednice i uz finansijsku podršku Američke agencije za međunarodni razvoj (USAID).\nDan pre: 30.Sep.2013\nDan posle: 02.Okt.2013


Svilanović: Jedinstveno ekonomsko tržište deo puta ka EU - European Western Balkans\nSvilanović: Jedinstveno ekonomsko tržište deo puta ka EU\nAutor EWB 20. 06. 2017. 20. 06. 2017.\nGoran Svilanović; Foto: Univerzitet u Gracu\nPODGORICA – Stvaranje ekonomskog područja na Zapadnom Balkanu planirano je samo pod uslovom da bude deo procesa pridruživanja Evropskoj uniji (EU), poručio je generalni sekretar Saveta za regionalnu saradnju (RCC), Goran Svilanović, istakavši da rezerve prema toj ideji nema samo Crna Gora.\nIdeja predsednika Srbije Aleksandra Vučića o formiranju jedinstvenog tržišta u regionu naišla je na kritike u Crnoj Gori, jer će, prema oceni stručnjaka, usporiti evropske integracije.\nSvilanović kaže da je RCC poslao Evropskoj komisiji (EK) višegodišnji akcioni plan za stvaranje ekonomskog područja na Zapadnom Balkanu.\n“Međutim, sve ovo što je stavljeno na sto, stavljeno je pod tri uslova: prvi da zaista doprinosi ispunjavanju onoga što su države predale EK kao ekonomski program; drugo – da sve ovo što se dogovara bude deo procesa pridruživanja, što znači da ubrzava proces pridruživanja individualnih zemalja i treće – da se ovim ni na koji način ne menja proces pridruživanja ni strategija”, rekao je Svilanović za podgoričku Pobjedu.\nOn je dodao da, osim Crne Gore, rezerve imaju i druge države jer ne žele bilo kakav dogovor koji bi zamenio proces pridruživanja EU.\nCrnogorski stručnjaci, naime, protive se formiranju zajedničkog tržišta jer smatraju da je to politički, a ne ekonomski projekat i predstavlja, kažu, svojevrsno odlaganje integracija.\nAleksandar VučićCrna GoraEvropska komisijaGoran SvilanovićJohanes HanRCCSavet za regionalnu saradnjuZapadni Balkan\nSrbija danas otvara dva nova poglavlja\nSrbija može mnogo toga izvući i naučiti iz trgovinskog partnerstva EU i Japana\nEWB 28. 02. 2019. 01. 03. 2019.\nEWB 31. 05. 2017. 01. 06. 2017.


U Nemačkoj se od srede uvode dodatne strože mere zatvaranja koje uključuju zatvaranje škola i najvećeg dela maloprodaje, a mere će popratiti i treći paket pomoći privredi.\n"Sve to ima velikog uticaja na predstojeće praznike, ali mi smo jednostavno prisiljeni nešto da preduzmemo", rekla je nemačka kancelarka Angela Merkel nakon vanrednog sastanka predstavnika savezne i pokrajinskih vlada u nedelju prepodne, piše Seebiz.\nOna je objasnila kako delimične mere zatvaranja uvedene početkom novembra nisu donele željene rezultate pa je stoga potrebno uvođenje novih mera.\n"Nakratko je zaustavljen eksponencijalni rast broja novozaraženih, ali sada beležimo ponovni rast broja zaraza", rekla je Merkel.\nPremijer savezne pokrajine Bavarska Markus Soeder rekao je da je uvođenje novih mera neizbežno zbog velikog broja novozaraženih i umrlih te kako bi se sprečio kolaps zdravstvenih ustanova.\n"Korona se otela kontroli. Zato više ne možemo ostati pri delimičnim merama", rekao je Soeder. On je rekao da od srede vredi pravilo "zatvaranje za sve".\n"Filozofija glasi: ostanite kod kuće", rekao je Soeder.\nVicekancelar i ministar finansija Olaf Šolc (Socijaldemokratska stranka Nemačke SPD) je najavio i novi paket pomoći privredi, treći po redu od početka pandemije.\n"Dogovorili smo vrlo opsežne mere privredne pomoći koje bi trebalo da omoguće prevladavanje gubitaka uzrokovanih novim merama", rekao je Šolc.\nPredviđeno je pokrivanje 90 odsto fiksnih troškova, a za pojedina poduzeće je moguća pomoć i do 500.000 evra.\n"Očekujemo da će mesečno ukupno ova pomoć iznositi oko 11 milijardi evra", rekao je Šolc.\nU mere koje su dogovorene između saveznih i pokrajinskih vlasti spada zatvaranje objekata maloprodaje s izuzetkom prodavonica potrepština za svakodnevnu upotrebu i apoteka od 16. decembra do 10. januara.\nDozvoljen je i rad benzinskih pumpi, automehaničarskih radionica, banki i pošta ali je zabranjen rad frizerima i salonima za masažu.\nPrivatna okupljanja bi trebalo da budu ograničena na pet osoba iz dva domaćinstava. Tokom božićnih praznika, od 24. do 26. decembra bi ovo pravilo trebalo da bude ublaženo time što broj dozvoljenih osoba ne bi bio ograničen, ali bi krug osoba koje se okupljaju trebao biti ograničen na blisku i bližu rodbinu.\nKATANAC NA PEKARE Zašto hleb nije bio po zakonu


03.08.2021 u 12:13\nDelta plus soj stigao u Južnu Koreju\nSEUL – Južnokorejska agencija za kontrolu i prevenciju bolesti potvrdila je danas prva dva slučaja nove varijante delta plus kovid-19 u zemlji koja se bori sa četvrtim talasom infekcije. Varijanta delta plus je podvrsta delta varijante, koja je prva identifikovana u Indiji, i ima mutaciju šiljastog proteina K417N, koja se takođe nalazi u beta varijanti, odnosno južnoafričkom soju. Izveštaji o slučajevima delta plus su retki, a u nekoliko zemalja, uključujući Britaniju, Portugaliju i Indiju, prijavljeno je nekoliko slučajeva. „Prvi slučaj u Južnoj Koreji identifikovan je kod muškarca za koga nema nedavnih podataka o putovanjima”. Prema zvaničnicima, rezultati testova na oko 280 ljudi koji su bili u kontaktu sa ovim čovekom otkrili su da je samo njegov sin takođe pozitivan, a za sada nije\n11.07.2021 u 08:55\nNa godišnjicu Sporazuma Kim i Si najavili jačanje saradnje\nLideri Severne Koreje i Kine, Kim Džong Un i Si Đinping, razmenili su danas poruke povodom 60. godišnjice Sporazuma o prijateljstvu, saradnji i uzajamnoj pomoći između dve zemlje, objavila je severnokorejska agencija KCNA, navodi Tanjug. Oni su obećali da će intenzivirati saradnju, prenosi Rojters. U poruci Siju, Kim je rekao da je saradnja od ključnog značaja za borbu protiv neprijateljstva stranih sila. Kineski predsednik je obećao da će izdići saradnju „na nov nivo”. Sporazum o prijateljstvu potpisan je 11. jula 1961. godine.\n26.07.2020 u 09:03\nSEUL – Severnokorejski lider Kim Džong Un stavio je u karantin grad Kaesong blizu granice sa Južnom Korejom, nakon što je pronađena osoba za koju se sumnja da je zaražena koronavirusom, navode tamošnji državni mediji. Kim je rekao da veruje da je taj „opasan virus” možda ušao u zemlju. Ukoliko bi kod te osobe bio potvrđen koronavirus, to bi bio prvi slučaj zaraze u Severnoj Koreji. Stručnjaci iz inostranstva tvrde da je upitno da li Severna Koreja do sada nije imala nijedan slučaj, kako je tvrdila. Korejska centralna novinska agencija saopštila je da je osoba na koju se sumnja pre nekoliko godina prebegla u Južnu Koreju pre nego što se ilegalno vratila prošle nedelje, prenosi Beta. KCNA prenosi da su ta osoba i svi kontakti sa kojima je bila u Kaesongu u\n22.06.2020 u 12:13\nJužna Koreja je usred drugog talasa epidemije\nSEUL - Zdravstvene vlasti Južne Koreje prvi put su danas saopštile da su usred drugog talasa epidemije koronavirusa koja potiče od praznika u maju. Korejski centri za kontrolu i prevenciju bolesti ranije su saopštili da se prvi talas epidemije koronavirusa u Južnoj Koreji nikada nije stvarno ni završio, preneo je Rojters. Praznični vikend početkom maja obeležava se kao početak novog talasa infekcija koje su se, uglavnom, pojavile u širem području Seula.\n12.05.2020 u 19:19\nPre oko mesec dana, 15. aprila, Republika Koreja je održala opšte izbore u zakazano vreme, a usred pandemije kovida 19. Bili su to prvi opšti izbori održani u jeku krize izazvane virusom korona, ali se pokazalo da su bili veoma uspešni. Izlaznost je bila 66 odsto (više od 29 miliona glasača), najviša u proteklih 28 godina, i nije bilo nijednog prijavljenog slučaja zaraze virusom tokom izborne procedure. Ovakav uspeh je bio moguć zbog strogih zdravstvenih i sigurnosnih mera koje su preduzele Nacionalna izborna komisija i vlada, kao i poštovanja smernica od strane glasača tokom procesa. Sada, kada je Srbija raspisala izbore za 21. jun, model Koreje bi mogao da joj pomogne u obezbeđivanju glasanja u zdravom i bezbednom okruženju i zadržavanju virusa korona pod kontrolom. Na dan glasanja u\n02.05.2020 u 08:15\nSEUL – Lider Severne Koreje Kim Džong Un pojavio se u javnosti prvi put posle 20 dana, u vreme spekulacija o njegovom zdravstvenom stanju, javila je danas severnokorejska državna agencija KCNA. Prema navodima KCNA, Kim je prisustvovao ceremoniji povodom završetka fabrike đubriva u Sunčeonu, blizu glavnog grada Pjongjanga, s drugim zvaničnicima, među kojima je bila i njegova sestra Kim Jo Džong. Fotografije s ceremonije za sada nisu objavljene. Kim je poslednji put viđen 11. aprila, na sastanku Politbiroa vladajuće Radničke partije Koreje, prenosi Beta. Spekulacije o njegovom zdravlju počele su da kruže pošto se 15. aprila nije pojavio na proslavi najvažnijeg državnog praznika, godišnjice rođenja njegovog dede Kim Il Sunga, osnivača Severne Koreje. Dok su prethodnih nedelja kružile\n26.04.2020 u 12:28\nKim Džong-un u staklenom kovčegu?\nPJONGJANG – Špekulacije o stanju lidera Severne Koreje Kim Džong-una i danas su nastavljene, a na kineskoj društvenoj mreži „Veibo” pojavila se fotografija na kojoj je Kim u staklenom kovčegu. Fotografiju je postavila potpredsednica tv mreže „Internešnal biznis tajms” iz Hongkonga, pozivajući se na „prilično pouzdan” izvor. Međutim, nije potvrđeno da li je fotografija autentična ili montirana.\n10.02.2020 u 13:51\nKim se ne pojavljuje u javnosti, strah od koronavirusa?\nPJONGJANG – Severnokorejski lider Kim Džong Un odsutan je iz javnog života duže od dve sedmice zbog bojazni od širenja koronavirusa, iako u Severnoj Koreji nije zabeležen nijedan slučaj zaraze, prenosi južnokorejska agencija Jonhap. Kim je poslednji put viđen u javnosti na koncertu povodom proslave Lunarne nove godine 25. januara. Za razliku od prethodnih puta, ove godine Kim nije prisustvovao čak ni obeležavanju 72. godišnjice osnivanja vojske, što je jedan od najvećih praznika u toj zemlji, prenosi Tanjug. Jonhap navodi da nije poznato zašto Kim nema javnih aktivnosti, ali da bi njegovo odsustvo moglo imati veze sa zabrinutošću od koronavirusa. Severna Koreja čini sve da spreči da virus stigne u zemlju.


FILM “LICE LAFORE” U AMERICI Nadljudska borba porodice Gajić protiv rijetke i teške bolesti | Banjaluka.net\nFILM “LICE LAFORE” U AMERICI Nadljudska borba porodice Gajić protiv rijetke i teške bolesti\nVišestruko nagrađivani film “Lica Lafore” režisera Denisa Bojića, rađen u produkciji RTRS, koji dokumentuje sudbinu porodice Gajić i njihovu višegodišnju nadljudsku borbu za pronalazak lijeka protiv Laforine bolesti od koje su oboljele njihove kćerke Tatjana i Milana, biće prikazan u srijedu, 5. septembra, u San Dijegu u SAD.\n– Jedna od najvećih i najvažnijih farmaceutskih kompanija na svijetu `Jonis farmaceutikal` /Ionis Pharmaceutical/, organizovaće 5. septembra veliku projekciju filma `Lica Lafore` u San Dijegu. Američka kompanija, čija vrijednost iznosi sedam milijardi dolara, više od tri decenije predstavlja svjetskog lidera u oblasti istraživanja i razvoj lijekova vezanih za RNK – saopšteno je iz RTRS.\nRežiser filma Denis Bojić ističe da je izuzetno ponosan na ono što ga očekuje u San Dijegu, te da je ovo uspjeh Republike Srpske, ali i BiH u cjelini, jer se po prvi put svjetskom naučnom auditorijumu na ovakav način prezentuje napor jedne porodice i zajednice da bude pronađen lijek za jednu od najtežih dječijih bolesti.\nNakon San Dijega, film “Lica Lafore” očekuju prikazivanja na festivalima u BiH, Srbiji i Rusiji, te specijalna projekcija na 91. Kongresu neurologa NJemačke u Berlinu.


EL - I Barsa na korak od F4! - Sportske.net\nKošarkaši Barselone i večeras su pred svojim navijačima savladali ekipu turskog Galatasaraja. Ovog puta, rezultat je bio 84-63 za Katalonce, koji su veliki deo posla uradili već u prvoj četvrtini.\nBarsa je odlično ušla u večerašnju utakmicu, od početka nametnula svoj ritam, pa su gosti iz Istanbula u napadu bili potpuno nemoćni tokom prve četvrtine, koju je Barsa dobila sa 21-8.\nVeć tada se nazirao dalji razvoj događaja, barseloni je preostalo da do kraja umešto sačuva stečenu prednost, ne dozvoli rivalu da joj se približi, u čemu je i uspela, a takođe i pobedu učinila prilično ubedljivom na kraju.\nBred Oleson sa 14, Abrines sa 13 i Marselinjo sa 12 poen predvodili su Barselonu, dok su kod gostiju jedini ''dvocifreni'' bili Domerkant sa 11 i Arslan sa deset. Zoran Erceg je meč završio sa devet poena, a Milan Mačvan sa sedam.\nU sledećem, trećem meču četvrtfinalne serije, domaćin će biti Galatasaraj.


Petričević, Pakuretu: Raditi na povezivanju privrednih komora\nMinistar privrede i preduzetništva Republike Srpske i ambasador Rumunije u BiH\nBANJALUKA - Ministar privrede i preduzetništva Republike Srpske Vjekoslav Petričević i novoimenovani ambasador Rumunije u BiH Anton Pakuretu dogovorili su da se u narednom periodu radi na razvijanju bilateralnih odnosa, snažnijem povezivanju privrednih komora Srpske i Rumunije, kao i na organizovanju zajedničkog biznis foruma u Banjaluci.\nPetričević i Pakuretu razgovarali su danas u Banjaluci o mogućnostima proširenja poslovne saradnje sa partnerima iz Rumunije, te istakli da postoje svi uslovi za intenzivniju privrednu saradnju.\nNa sastanku je bilo riječi i o direktnom povezivanju privrednika dvije zemlje kroz "B2B" susrete, kao i prednostima investiranja u Republiku Srpsku, saopšteno je iz resornog ministarstva.\nPetričević je Pakuretua upoznao sa privrednim potencijalima kojima Republika Srpska raspolaže, povoljnim uslovima poslovanja, kao i podsticajima za ulaganja na koje strani investitori mogu računati pod jednakim uslovima kao i domaći privredni subjekti.\nTokom susreta je istaknuto da postoje svi uslovi za intenzivniju privrednu saradnju, te da se ona najvećim dijelom može ostvariti u metalnoj, elektro i drvnoj industriji, zatim sektoru tekstila, kože i obuće, kao i u oblastima poljoprivrede i energetike.\nSagovornici su razmijenili informacije o privrednim aktivnostima dvije zemlje za vrijeme trajanja pandemije virusa korona, kao i privrednim subjektima iz Rumunije koji već posluju na teritoriji Republike Srpske.\nPetričević i Atanaskovićeva razgovarali o realizaciji infrastrukturnih projekata\nMinistar privrede i preduzetništva Republike Srpske\nPetričević: Vlada i Ministarstvo aktivni da pomognu privredi


Osudili uništavanje spomenika na Ravnom lazu | MINA\nNaslovnica Crna Gora Osudili uništavanje spomenika na Ravnom lazu\nPodgorica, (MINA) – Demokratska partija socijalista (DPS) osudila je antidržavni čin uništavanja mermerne ploče na spomeniku na Ravnom lazu posvećenom organizatorima Trinaestojulskog ustanka, prvom u porobljenoj Evropi.\nPortparol DPS-a Miloš Nikolić kazao je da, gotovo vijek nakon herojskog čina dizanja ustanka, sljedbenici kvislinške ideologije skrnave pod okriljem mraka obilježja najvećih vrijednosti Crne Gore.\n„Sa gnušanjem osuđujemo i vandalski atak na crnogorsku zastavu u Bijelom Polju, i sve učestalije pokušaje omalovažavanja crnogorskih simbola, kao i istorijskog partizanskog crnogorskog podviga u Drugom svjetskom ratu“, poručio je Nikolić.\nPrema njegovim riječima, Trinaestojulski ustanak predstavlja istorijsku vertikalu crnogorske državnosti bez kojeg ne bi bilo ni 21. maja, niti današnje Crne Gore.\n„Želimo da odamo priznanje policiji za izuzetno efikasnu akciju nakon bezumnog skrnavljenja zastave Crne Gore u Bijelom Polju, u očekivanju da će isto tako reagovati i drugi državni organi, i u ovom i drugim slučajevima atakovanja na državno dostojanstvo“, kazao je Nikolić.


Izbor je pao na reprezentativca Srbije Ljubomira Fejsu, koji sa velikim uspehom igra za Benfiku. U Vest Hemu veruju da bi njegov dolazak mogao da prodrma tim kako bi se krenulo ka gornjoj polovini Premijer lige.\nPortugalski šampion traži obeštećenje od 32 miliona evra, što za "čekićare" ne predstavlja nikakav problem. Ukoliko se transfer realizuje, Fejsa će postati drugi najplaćeniji isrpski fudbaler. Nedodirljiv bi ostao Nemanja Matić, koji je za 50 miliona evra prešao iz Čelsija u Mančester junajted.\nZanimljivo je da je Fejsa u poslednjih 10 godina nastupao za Partizan, Olimpijakos i Benfiku i svake sezone je bio šampion države. Jasno je da bi se taj niz prekinuo ako bi prešao u Vest Hem.


MNG Centar - Unapređenje kvaliteta zavarivanja uvođenjem novih evropskih standarda i savremenih tehnologija\nTip: Trening Šifra treninga: 483 Trajanje: 4 h Maks. br. učesnika: 15 Zahtev za in-house Cena i lokacija\nSrbija je prihvatila evropske norme u oblasti zavarivanja, tako da kompanije koje žele da posluju u skladu sa evropskim trendovima, moraju da se upoznaju sa važećim preporukama međunarodnih komisija za standardizaciju.\nPrimena savremenih saznanja olakšava rešavanje mnogih problema sa kojima se može suočiti izvođač u toku realizacije ugovorenog posla. U mnogim slučajevima investitor može da zahteva primenu pojedinih standarda iz oblasti zavarivanja.\nUčešće na seminaru omogućava polazniku da se upozna sa savremenim trendovima u oblasti zavarivanja. Saznanja koja dobiju na seminaru, polaznici mogu iskoristiti u rešavanju praktičnih problema vezanih za poslove koordinacije u zavarivanju.\nUvođenje novih materijala, opreme, primena novih dodatnih materijala, uvođenje novih tehnologija, primena novih saznanja su smernice za razvoj i uspešno poslovanje kompanije čija delatnost uključuje zavarivanje.\nTehničko osoblje kompanije zaduženo za koordinaciju u zavarivanju.\nPrezentacija novih evropskih standarda i savremenih tehnologija u oblasti zavarivanja.\nAnaliza uticaja primene savremenih saznanja na unapređenje kvaliteta poslovanja;\nPregled novih evropskih standarda u oblasti zavarivanja;\nPrimeri savremenih postupaka zavarivanja.\nIzvrši poboljšanja u koordinaciji zavarivanja,\nIzvrši poboljšanja u domenu primene novih evropskih standarda.


Beogradski džez festival - Blic Online\nKao predsednik Odbora Beogradskog džez festivala Goran Vesić je konstatovao da je 32. Beogradski džez festival ponovo ostvario dobit od 1.610.248 dinara.\nVIKEND U GRADU Od nedelje mode, "Festića" i grafita do Beogradskog džez festivala\nDžez festival, nedelja mode, šetnja uz kustose kroz mesta sa beogradskim grafitima, sajam meda, zimnica, ručno rađeni proizvodi, a za najmlađe Beogradski dečiji bal i "Festić" obeležiće vikend u Beogradu. U susret Noći veštica za najmlađe će biti organizovane radionice, predstave, ukrašavanje bundeva i još mnogo zanimljivih događaja od kojih je za mnoge ulaz besplatan.\nNiški "Eyot" i Skandinavci otvorili 33. Beogradski džez festival\nKoncertima niškog sastava "Eyot" i pijaniste Jana Lundgrena sa Matijasom Svensonom i String kvartetom iz Švedske večeras je u Domu omladine otvoren 33. Beogradski džez festival.\nVeče sećanja na Miću Markovića u Domu omladine\nVeče sećanja na svog dugogodišnjeg umetničkog direktora i velikana naše džez scene, Milivoja Miću Markovića, koji je letos preminuo u Beogradu biće održano u sredu, 25. oktobra od 20 časova, u Velikoj sali Doma omladine Beograda.\nKris Dejvis u Beogradu svira u čast Telonijusa Manka\nKanadska pijanistkinja i kompozitorka Kris Dejvis predstaviće se publici 33. Beogradskog džez festivala, na koncertu 27. oktobra u sali Amerikana Doma omladine Beograda.\nNiški bend "Eyot" predstavlja novi album\nPromocija albuma "Innate" niškog benda "Eyot" biće održano utorak, 17. oktobra (20) u Muzičkoj kući Metropolis.\nObjavljen program 33. Beogradskog džez festivala: "Ove godine bićemo još hrabriji"\nNa konferenciji za medije juče je najavljen program 33. Beogradskog džez festivala, koji će u organizaciji Doma omladine Beograda biti održan od 26. do 30. oktobra, pod sloganom "Džez vizije".\nMark Ribo i "The Young Philadelphians" na 33. Beogradskom džez festivalu\nJedan od najcenjenijih američkih avangardnih gitarista svih vremena, Mark Ribo (Marc Ribot), dovodi u Beograd svoj najnoviji projekat, "The Young Philadelphians". Oni će nastupiti 27. oktobra u 23h u Sali "Amerikana" Doma omladine Beograda u okviru 33. Beogradskog džez festivala (26-30.10).


9. mart 1991. godine: Prve demonstracije protiv režima Slobodana Miloševića\nProtestu u organizaciji SPO pridružile su se ostale opozicione partije i prevashodno je bio uperen protiv uređivačke politike RTS-a, u redovima opozicije nazvanom "TV Bastilja".\nOd demonstracija 9. marta 1991, prvog masovnog protesta protiv Slobodana Miloševića, proteklo je 26 godina. Tim je događajem praktično započeo i period vaninstitucionalne političke borbe opozicije u Srbiji, a devetomartovske demonstracije organizovao je i predvodio Srpski pokret obnove (SPO) Vuka Draškovića, tada najjača opoziciona stranka.\nU sukobima koji su se proširili na ceo centar Beograda, život su izgubile dve osobe. Policajac Nedeljko Kosović (54) poginuo je kad je bežeći od demonstranata pokušao da preskoči zid terase u Masarikovoj ulici kod "Beograđanke" i pao sa visine od pet metara udarivši glavom o trotoar. Maturant Branimir Milinović (18) smrtno je ranjen kada je grupa policajaca sa ugla ulica Admirala Geprata i Kneza Miloša otvorila vatru prema demonstrantima ispred kafane "London".\nU sukobima demonstranata i policije je povredjeno 114 osoba - 58 policajaca i 86 građana a uhapšeno je 158 ljudi. Protestu u organizaciji SPO pridružile su se ostale opozicione partije i prevashodno je bio uperen protiv uređivačke politike Radio-televizije Srbije, u redovima opozicije nazvanom "TV Bastilja".


Mladi danas odrastaju na predrasudama i stereotipima – Global ANALITIKA\nRazumljivo je da takvo okruženje utiče na odrastanje, međutim mladi su istovremeno podložniji različitim utjecajima, a ponekada i razvijanju predrasuda i strahova od drugih i drugačijih, (kako im se pokušava nametnuti to mišljenje o drugima i drugačijima). Zasigurno da je jedan od projekata koji je najviše podržan od strane međunarodne zajednice u državama Zapadnog Balkana, upravo proces pomirenja i održivosti mira, posebno među mladima. Na prostoru koji je nekad obuhvatao Jugoslaviju došlo je do osamostaljenja bivših republika, te je ovom prostoru dodana Albanija i u geopolitičkom smislu intenziviran je pojam Zapadni Balkan.\nNa ovim prostorima nikako da shvatimo da nismo jedni drugima problem, nego da smo svi zajedno u istom problemu, kažu analitičari.\nMeđutim, političke elite iz tih država u tranziciji nisu stavljale u prioritet da se obnove i zasnivaju odnosi bazirani na izgradnji mira i saradnje među mladima. Ipak, više istraživanja u regionu je pokazalo da preko 70 procenata mladih vjeruje u pomirenje i smatra da je to jako važno za budućnost, a prema istim istraživanjima čak i preko 60 procenata građana srednjih godina smatraju da je proces pomirenja važan i da treba raditi na njemu. Pored svega, mladi na prostoru Zapadnog Balkana vjeruju da je proces pomirenja, koji bi se temeljio na povjerenju i iskrenosti još uvijek nedovoljan, odnosno da i dalje postoje predrasude.\nMladi u državama Zapadnog Balkana imaju mnogo predrasuda o vršnjacima iz susjednih država, nemaju dovoljno znanja o drugim kulturama, a veliki broj njih nikada nije bio van granica svoje države kaže Oltiana Rama, direktorica nevladine organizacije PVN Albania, koja već duži niz godina radi na pitanjima saradnje među mladima. “Postoji određeni nedostatak povjerenja među mladima u procesu pomirenja u našem regionu. Po načinu kako to mladi vide, taj manjak povjerenja dolazi iz političkog sistema, političkog utjecaja na mlade i njihove potrebe, ali takođe razlozi se mogu tražiti i u nezaposlenosti među mladima”, dodaje Rama.\nPrema ocjenama koje su dolazile zadnjih godina od lidera država EU i međunarodnih mirovnih organizacija, faktori koji utiču na održivost trajnog mira su nacionalističko i populističko djelovanje i retorika političara – kojim dodatno usporavaju pomirenje i suočavanje sa prošlošću, jako spor proces kažnjavanja odgovornih za ratne zločine i negiranje zločina. Zatim obrazovni sistemi u državama regiona ne podstiču dijalog i produbljuju nepovjerenje – naročito gledano kroz predmet istorije u školama, negativnu ulogu često igraju i mediji koji koriste uvredljiv rječnik kada izvještavaju o drugim narodima iz regiona i svakako da na stavove mladih utiče porodično vaspitanje.\n“Na osnovu onoga što primećujem tokom rada sa mladima i boravka u regionu, najveću prepreku ka pomirenju vidim u sistematskom i svakodnevnom ‘pumpanju’ javnosti porukama koje su pune straha i mržnje prema ‘onim drugima’. Recept koji se na ovim prostorima primenjuje od kraja 80-ih se promenio samo u meri da se koriste modernije tehnologije i novi kanali komunikacije. Svi političari u regionu imaju istu retoriku koja poziva na odbranu patriotizma baziranog na nacionalizmu, tradiciji i religiji. Koriste jednu te istu tehniku skretanja pažnje sa problema koje je neoliberalni kapitalizam doneo običnom čoveku”, mišljenja je Vojo Radosavljević, predsjednik Udruženja građana Svetlost iz Šapca.\nPoželjan način za prevladavanje predrasuda i stereotipa je koncept omladinskih razmjena u kojima se pruža prilika mladim ljudima da steknu neposredno iskustvo i izgrade svoje lične stavove i poglede. Nevladine organizacije iz regiona, uglavnom uz podršku EU, organizuju različite aktivnosti i događaje na principu razmjene mladih, znatno intenzivnije zadnjih desetak godina.\nMilica Žugić iz Mladiinfo Montenegro iz Nikšića, smatra da mladi i ne vide prepreke jer su otvoreni za druženje sa vršnjacima bez obzira na vjeru, rasu i nacionalnu pripadnost. “Dugo godina organizujemo razne seminare, treninge i druge vrste obuka gdje se susreću mladi iz regiona i nijesmo imali nijednu lošu situaciju, niti neprijatnost, već zaista dobro druženje. Veće predrasude i strahove imaju njihovi roditelji i imaju straha da puste djecu, naročito ako su u pitanju Kosovo i Albanija”, navodi Žugić.\nIz trenutnog stanja u državama regiona po kojem mladi masovno napuštaju svoje domove, vidljivo je da mladi nisu zadovoljni stanjem i okruženjem u kojem odrastaju. S druge strane međunarodna zajednica je već odavno shvatila da u procesu pomirenja ne mogu imati ozbiljne partnere među političarima u državama regiona i okreću se sve više podršci mladima. Razmjene mladih u kontekstu poslijeratnog pomirenja prvi put su u praksi realizovale Njemačka i Francuska, nakon potpisivanja Jelisejskog sporazuma 1963. godine i još uvijek su predane toj ideji i podržavaju je i sa drugim državama. O programima razmjene u regionu Rama dodaje da prepreke s kojima se mladi suočavaju su negativne percepcije i predrasude pod utjecajem medija i sistema uopće. Mladi ljudi uglavnom nemaju informaciju o regiji, oni doživljavaju region na osnovu stereotipa.\n“Na ovim prostorima nikako da shvatimo da nismo jedni drugima problem, nego da smo svi zajedno u istom problemu. Medicinska sestra, taksista, nastavnik ili druga radnica ili radnik imaju isti problem, kako da opstanu u svakoj od ovih naših malih privatnih firmi koje zovemo državama”, mišljenja je Radosavljević i dodaje, da svi imaju ogromne poteškoće da ekonomski izdrže školovanje svoje dece. Studenti i srednjoškolci se još u školama pitaju u koju stranku će morati da se učlane da bi dobili posao. Ili u koju će zemlju emigrirati.\nOčito da su evidentni pozitivni primjeri saradnje među mladima i učešće u razmjenama mladih u regionu, napredak je postignut ali još uvijek su vidljive prepreke i strahovi da mladi budu aktivniji u smislu regionalne mobilnosti. O tome Žugić prenosi svoja iskustva: “Postoji strah kad su u pitanju države gdje su neki nemiri, unutrašnji sukobi. Takođe kad su prisutne neke tenzije kao na primjer trenutno između Crne Gore i Srbije, mladi koji nemaju iskustva u programima mobilnosti teže se prijavljuju. Najviše se plaše roditelji za djecu, obično u tim slučajevima traže da upoznaju cijelu grupu koja ide i da sa njima ide neko stariji. Uvijek nam je teže da nađemo učesnike za Kosovo nego za, na primjer, Srbiju“.\nU nekim slučajevima mladi nisu zainteresovani, mladi iz regiona ne pokazuju interes za putovanja u okruženju iz razloga koji nisu sigurnosne prirode ili zbog predrasuda i strahova, već se jednostavno, po njima, radi o izboru atraktivnijih lokacija za putovanja. “Ako govorimo o mladima u Albaniji, rekla bih da nemaju strah od putovanja u regionu, ali nekada ne biraju da putuju unutar regiona, jer su više orijentirani na razvijene države, poput Njemačke“, mišljenja je Rama.\nSličnog stava je i Žugić te dodaje da kad su u pitanju mladi, više smo se susretali sa problemom da oni generalno nisu zainteresovani da putuju u zemlje regiona već radije biraju neke “ekskluzivnije” destinacije. Tu je već problem druge prirode, motivacija, razlozi zašto uopšte žele da učestvuju u programima mobilnosti mladih.\nProces pomirenja je komplikovan i zahtijeva dosta ulaganja, dobra volja sama po sebi nije dovoljna da se nadamo većim pomacima u procesu pomirenja na Zapadnom Balkanu. Ipak svaka vrsta saradnje među mladima je korisna i od tih programa razmjene koristi ima ra zajednica, jer se prenošenjem iskustava umanjuju predrasude i stečeni stereotipi.\n“Bitno je sagledati da je narod ovde umoran, a umoran narod je lako izmanipulisati i samim tim držati u strahu od ljudi sa druge strane granice. U takvoj zajednici mladi ljudi imaju problem da iskoriste svoj veliki intelektualni potencijal, energiju i snagu. Mladi mogu menjati svet i mogu se pomiriti (na kraju krajeva nisu se oni ni svađali)”, Radosavljević zaključuje.\nTagsmladi Predrasude Zapadni Balkan


Javno - baza podataka - Budžetsko finansiranje privatizovanih medija\nRADIO TV RADIO/TV NOVINE AGENCIJA\nBaza "Privatizacija medija" objedinjuje sve podatke o prodaji, investicijama i državnim davanjima za 50 medija koji su ušli u proces privatizacije 2015. godine. Uz to, BIRN objavljuje podatke o visini sredstava kojima su lokalne, pokrajinske i republičke vlasti finansirale rad tih medija od 2011. do 2014. godine, što omogućava praćenje trendova finansiranja pre i posle privatizacije.\nNajskuplje prodat medij u minuloj privatizaciji – Radio Šid, kupio je "Kopernikus Cable Network" za 531.000 evra. Ista firma kupila je i Radio Rašku, a preko Javno-informativnog preduzeća "Novi put" došla je do još tri medija koja su bila u sastavu tog javnog preduzeća, a to su nedeljnik "Novi put", Radio Jagodina i Tevizija Jagodina.\n2. Najnižu cenu dostigao je Centar za informisanje Novi Kneževac - 480 evra. Bez obzira na nisku cenu, njega nisu kupili sami novinari, već je novi vlasnik Radoica Milosavljević, kupac ukupno 8 medija.\nOva baza je nastala u okviru projekta koji finansira fondacija National Endowment for Democracy (NED). Sadržaj ove baze predstavlja odgovornost autora i ne oslikava stavove donatora.


Kuća na litici modernog stila i rustičnog enterijera - Moj Enterijer – Kupatila, Nameštaj, Kuhinje, Garniture...\nPorodična kuća nazvana je Cliff House i njen prirodni kontekst odlučio je raspored koji je došao na tri nivoa, od višeg ka najnižem, u stepenastoj formaciji jedne padine brda.\nOd ulaza u enterijer predivnog doma drvene fasade, smeštenog na njenom srednjem nivou, preko otvorenog predvorja koje vodi ka trpezariji sa jedne strane i dnevnom boravku sa druge, veliki prozori od poda do plafona omogućuju neverovatno lepe poglede na pejzaž u okolini njegovim posetiocima i vlasnicima. Spoljna linija kuće poseduje cik-cak konfiguraciju što dodatno pomaže svim sobama da poseduju sve prednosti duple izloženosti drvenim elementima spoljnog i unutrašnjeg dela, tako da boravak u enterijeru pruža osećaj kao da ste napolju.\nTik iza trpezarijskog dela smeštena je kuhinja, koja deluje pomalo odvojena zbog promena u orijentaciji plana prostora. Odavde, ukućani mogu pristupiti spoljnim površinama prekrivenim kamenom topografijom lokacije na kojoj je kuća izgrađena. Sa druge strane glavnog nivoa vlasnici poseduju glavnu spavaću sobu, koju arhitekte opisuju kao sofisticiranu kuću na drvetu za odrasle. Niski drveni plafoni pružaju prirodan kontrast širokim otvaranjima staklenih prozora smeštenih na punim visinama zidnih površina ovog prostora.\nOd dnevnog boravka, kružno stepenište vodi do sledećeg nivoa ispod, gde su arhitekte postavile predivan bar i prostor za zabavu i uživanje. Iz ovog dela takođe je moguće videti kamene površine spoljnog okruženja, zaduženih za dalje ojačavanje konekcija između kuće i lokacije na kojoj je izgrađena. Na najvišoj etaži predivnog drvenog doma smešteno je nekoliko spavaćih soba za goste i decu, zajedno sa prostorom za vežbanje i rekreaciju.\nPROČITAJTE SLEDEĆI TEKST: Otvorena kuća relaksirajuće arhitekture


Press Online :: Fudbal :: Dogovorena gradnja Nacionalnog stadiona od 60.000 mesta: Projektantima UEFA predstavljene lokacije! (FOTO)\nDogovorena gradnja Nacionalnog stadiona od 60.000 mesta: Projektantima UEFA predstavljene lokacije! (FOTO)\nGradonačelnik Beograda Siniša Mali, predsednik FSS Slaviša Kokeza i predsednik Skupštine grada Nikola Nikodijević razgovarali su sa predstavnicima projektantske kuće ''Fenwick Iribarren Achitects''.\n– Ovo je jedan od najvećih infrastrukturnih projekata u gradu, koji će umnogome promeniti sportsku sliku Beograda. S obzirom na to da predviđamo izgradnju stadiona za 60.000 gledalaca, što je ozbiljan kapacitet, moći će da se organizuju i utakmice Lige šampiona i Lige Evrope.\n- To upravo i jeste naš cilj, da Beograd dobije moderan stadion gde mogu da se organizuju sportski događaji po najvišim kriterijumima UEFE, kako bi u nekom trenutku Beograd bio domaćin finala Lige šampiona ili Lige Evrope, kao što je ove godine bila organizovana utakmica Superkupa u kojem su igrali najbolji klubovi na svetu Real Madrid i Mančester Junajted – zaključio je gradonačelnik Beograda.\nInače, Nacionalni stadion Srbije trebalo bi da da bude urađen po modelu novog stadiona Espanjola, ali sa većim kapacitetom, do 60.000 mesta.\nPredsednik FSS-a Slaviša Kokeza jeocenio da je s obzirom na to kako se razvija fudbal u Evropi i svetu, izgradnja ovakvog stadiona neophodna.\n– Svake godine se suočavamo sa sve većim zahtevima kad je reč o funkcionalnosti stadiona i kriterijumima za organizaciju utakmica u kvalifikacijama za svetska ili evropska prvenstva. Ne treba zaboraviti da od iduće godine počinje i novo reprezentativno takmičenje Liga nacija.\n- U odnosu na standarde stadiona širom Evrope, mi smo nažalost negde daleko iza i to moramo da promenimo. Izgradnja novog stadiona je neophodnost u odnosu na to kako se razvija fudbal. Hvala gradu Beogradu, državi i UEFA koji će učestvovati u realizaciji ovog projekta, u koji će FSS uložiti maksimum sopstvenih kapaciteta i mogućnosti u svakom smislu – izjavio je predsednik FS Srbije Slaviša Kokeza.\nPlan je da izgradnja počne tokom 2018. i da Srbija dobije Nacionalni stadion krajem 2020. godine. Kao jedna od mogućih lokacija pominje se Makiško polje, odnosno veliki prostor koji se pruža posle nadvožnjaka za Čukaričku padinu, ali će projektanti iz UEFA da odrede koja lokacija ispunjava standarde.\nDruga koja se takođe pominjala jeste Železnik, a treća u naselju Ivan Ribar na Novom Beogradu.


Evropske vrednosti samo na papiru - Društvo - Dnevni list Danas\nPočetna » Društvo » Evropske vrednosti samo na papiru\nPovodom izjave ministarke za evropske integracije u skupštini da nije ministarka nego ministar\nDok vlast s jedne strane u okviru politika rodne ravnopravnosti podstiče doslednu upotrebu rodno osetljivog jezika u javnoj komunikaciji, s druge strane pojedini funkcioneri i funkcionerke takvo jezičko ponašanje, kako se pokazalo ovih dana u parlamentu, doživljavaju kao uvredljivo i mizogino.\n0Piše: Marjana M. Stevanović 30. decembra 2020. 12.30 Izmenjeno: 12.57\nOsim ako nije imao drugačiju nameru, poslanik iz Novog Pazara Enis Imamović verovatno se začudio reakciji ministarke Jadranke Joksimović, koja mu je zamerila što joj se obratio sa „uvažena ministarko“, jer ona nije „Nušićev lik“, kako je rekla, niti „supruga ministra“, već „ministar“.\nOno što ovde zbunjuje jeste što je takav stav javno iznela ministarka za evropske integracije, jer je upravo rodno osetljiv jezik jedan od segmenata Nacionalne strategije za rodnu ravnopravnost 2016-2020, kojom se ispunjavaju „obaveze koje proističu iz procesa pridruživanja Evropskoj uniji“.\nInicijativu za izradu i usvajanje Strategije pokrenulo je Koordinaciono telo za rodnu ravnopravnost, čija je članica u početku bila i ministarka Joksimović.\nU strategiji, u čijoj su izradi učestvovale i evropske institucije poput Delegacije EU, UNDP, OEBS, navodi se da „primena politike jednakih mogućnosti i rodne ravnopravnosti podrazumeva upotrebu nediskriminatornog, rodno osetljivog jezika“.\nTakav jezik, koji se odnosi i na upotrebu ženskih naziva zanimanja i funkcija žena, jedino je prihvatljiv sa stanovišta rodne ravnopravnosti i preporučuje se svim državnim ustanovama.\nOne polako, jedna za drugom, i počinju da poštuju ove zahteve, pa je i na sajtu Vlade RS Jadranka Joksimović navedena kao „ministarka za evropske integracije“.\nSledeći ove preporuke ili možda sopstvenu jezičku intuiciju, poslanik Imamović, međutim, biva optužen za mizoginiju.\nIpak, ministarka Jadranka Joksimović smatra da je mizogin bio način na koji joj se poslanik obratio, a ne rod imenice, jer ju je on, kako tvrdi, nekoliko puta oslovio i sa „gospođo ministarka“ s namerom da potcrta pol i ukaže da joj na toj funkciji nije mesto.\nNa molbu da nam objasni svoj stav ona je najpre istakla da je u skupštini predstavljala najvažnije političke aspekte procesa, te da je interesantno da smo najviše pažnje posvetili ovoj njenoj reakciji, ali ne i napuštanju sale poslanika Imamovića, koji je time pokazao manjak debatne kulture.\n– Nije mene poslanik Imamović oslovio samo sa „ministarka“, već više puta sa „gospođo ministarka“. Dakle, nije me oslovio ni sa „ministarka Joksimović“ niti sa „gospođo Joksimović“, što bi takođe bilo prihvatljivo kao potpuno rodno senzitivno, već se obraćao sa potpuno mizogeno određenom sintagmom „gospođo ministarka“ koja je opterećena tradicionalnim shvatanjem sadržine tog pojma. Oslovljavanja ljudi prema tituli ili položaju koji obavljaju uopšte ne poznaju „prerodnjavanje“, a posebno ne uz umetanje „gospođo“ na prerodnjenu imenicu. To je potpuno latentno mizogen pristup koji uglavnom koriste muškarci da bi podvukli ženski pol osobe – kaže za Danas ministarka Joksimović.\nOna dodaje da nema ništa protiv rodno senzitivnog jezika i da ga smatra upotrebljivim u pojedinim aspektima jezika.\n– Uostalom, ako bi se potpuno primenila rodna senzitivnost, pretpostavljam da bi neko iz mlađe generacije ko sada treba da čita „Gospođu ministarku“ verovatno pristupio čitanju sa predubeđenjem i uverenjem da će radnja pratiti nekakvu intrigantnu priču iz krugova visoke politike i vlade gde je centralni lik žena na poziciji ministra u vladi – ističe ministarka za evropske integracije.\n– Ovakav stav ministarke Joksimović, ugrubo gledano, mogao bi se protumačiti kao radikalsko nasleđe ove političarke. Ono što brine jeste to da je ovakvog retrogradnog nasleđa morala da se oslobodi među prvima, posebno jer se bavi evropskim integracijama, a rodna ravnopravnost svakako je jedan od osnovnih postulata na kojima počiva EU. Stoga ne mogu da se ne zapitam jesu li njena nastojanja iskrena ili samo deklarativna – kaže za Danas Maja Sedlarević.\n– Neizmerno je važno žene u određenim zanimanjima i na određenim pozicijama moći i funkcijama imenovati u ženskom rodu da bismo ih učinili/učinile vidljivima. Takođe, veoma je važno da i one same to čine i pokažu da nas žena ima u svim sferama društva, na svim pozicijama odlučivanja i moći – ističe Sedlarević. Ona objašnjava da gospođa ministarka ili šefovica u 19. ili početkom 20. veka jesu bile supruge, jer žene tada drugo zanimanje, funkciju i titulu nisu ni mogle da imaju, ali je jezik prepoznavao ona zanimanja koja su postojala za žene, poput učiteljice, guvernante, kuvarice.\nIma li Nušićevih junakinja u parlamentu\nNušićevu junakinju prepoznajemo i u današnjem društvu, ali takve osobe ne zovemo više ministarkama. Profesorka emerita Svenka Savić komentariše kako je poslanik Imamović skrenuo pažnju ministarki Joksimović da ne viče na njega, posle čega je usledila njena „istorijska rečenica“. „Na to je predsedavajući Dačić umirivao mladog i uljudnog poslanika rečima da ona tako viče na sve njih. Dakle ministarka verbalna nasilnica tokom dva mandata i ljubazni mladi muškarac!“ Savić se priseća kako joj je Maja Gojković pre desetak godina odgovarala preko novina kako ona nije gradonačelnica, nego gradonačelnik, ali da je kasnije ipak postala „predsednica Skupštine“.\nMihajlović: Ovo nije vreme Nušića, žene su danas ministarke\nPredsednica Кoordinacionog tela za rodnu ravnoravnost ministarka Zorana Mihajlović izjavila je da rodno senzitivan jezik još nije zvanično deo zakona i da bi trebalo da postoji široka javna rasprava o tome, kao i da se nada da će nakon toga postojati usaglašeni stavovi koji će biti i deo zakona o rodnoj ravnopravnosti. Ističe da ovo nije vreme Nušića, da su žene danas ministarke.\nOna je podsetila da su pokušaji Кoordinacionog tela da uvede rodno osetljiv jezik u nacrt zakona o rodnoj ravnopravnosti 2016. godine naišli na velike otpore, koje ne razume, uprkos činjenici da svako ima pravo na svoje mišljenje.\n„U nekoliko rečnika, kao što je i Rečnik srpskog jezika Matice srpske, navodi se, na primer, da je ministarka žena koja obavlja ministarsku funkciju. Žene koje predaju u školi ne zovemo profesorima, nego profesorkama, učiteljicama“, rekla je Mihajlović, preneto je iz njenog kabineta.\n„Jezik prati društvene tokove i menja se, ovo nije vreme Nušića. Кao što žene nekada nisu bile ministarke, astronautkinje, predsednice, danas to jesu i upotrebom imenica u ženskom rodu mi pokazujemo da se one bave tim zanimanjima“, navela je Mihajlović.\nOna je ocenila da žene osvajaju sve sfere društvenog života i da je upotreba jezika koji je rodno neutralan diskriminatorna. BETA/N1\nEU, Evropska unija, evropske integracije, evropske vrednosti, Jadranka Joksimović, jezikBeograd


obuka | GLOSEC\nObuka grupe polaznika u skladu sa novom Metodologijom\nImage септембар 9, 2017 obuka glosec\nU centru za obuku u oblasti zaštite i spasavanja Glosec Akademije, izvedena je još jedna obuka grupe polaznika u skladu sa novom Metodologijom za izradu Procene ugroženosti i plana zaštite i spasavanja (Službeni glasnik RS broj 18/17). Obuka je uspešno izvedena u dinamičnoj razmeni iskustava predavača i polaznika. U narednom periodu nastavljamo sa obukama, kako\nImage март 4, 2017 obuka glosec\nU prostorijama Centra za obuku u oblasti zaštite i spasavanja S4 Akademije, realizovana je petodnevna obuka lica, od 20. do 24. 2. 2017. godine, u cilju pripreme, za polaganje stručnog ispita za sticanje licence za procenu ugroženosti od elementarnih nepogoda i drugih nesreća pred komisijom MUP-a. Kroz interaktivan rad i uz visok stepen komunikacije predavača\nU prostorijama Centra za obuku, službenika privatnog obezbeđenja GLOSEC Akademije, realizovana je obuka lica od 20.2. 2017. godine, u cilju pripreme, za polaganje stručnog ispita za sticanje licence MUP-a za vršenje poslova privatnog obezbeđenja. Kroz interaktivan rad i uz visok stepen komunikacije predavača sa polaznicima, ostvaren je cilj obuke. Po završetku obuke, polaznici dobijaju potvrdu\nImage новембар 20, 2016 obuka glosec\nImage октобар 20, 2016 obuka glosec\nU prostorijama Centra za obuku, službenika privatnog obezbeđenja GLOSEC Akademije, realizovana je obuka lica od 20.10. 2016. godine, u cilju pripreme, za polaganje stručnog ispita za sticanje licence MUP-a za vršenje poslova privatnog obezbeđenja. Kroz interaktivan rad i uz visok stepen komunikacije predavača sa polaznicima, ostvaren je cilj obuke. Po završetku obuke, polaznici dobijaju potvrdu\nImage октобар 18, 2016 obuka glosec\nU periodu od 12-14.10.2016. organizovana je trodnevna obuka za obavljanje poslova iz oblasti bezbednosti i zdravlja na radu. Uz interaktivan rad i uz visok stepen komunikacije predavača, sa velikim iskustvom u predmetnoj oblasti, sa polaznicima, ostvaren je cilj obuke. Težiše obuke bilo je na praktičnim radnjama u vezi sa izradom Procene rizika na radnom mestu


Puna podrška doktoru Draganu Stevanoviću\nSDP BiH najoštrije osuđuje krajnji i gnjusni primitivizam Hamdije Abdića, zastupnika SDA u Federalnom parlamentu, koji je ispoljio prema našem cijenjenom i uvaženom doktoru Dragana Stevanoviću. Porodica SDP BiH pruža nedvojbenu moralnu podršku Stevanoviću i podršku za njegov javni i politički angažman.\nSmatramo da SDA mora isključiti Hamdiju Abdića iz stranke nakon iskazanog primitivizma i javno osuditi taj čini, dok trenutna šutnja podrazumijeva da SDA toleriše primitivno ophođenje i stoji iza uvreda nanesenim Stevanoviću, ali i nepoštovanaj prema ženama i majkama.\nSmatramo da se o navedenom slučaju trebaju oglasiti i ostali javni akteri s jasnom osudom tog čina, kako bi spriječili razvijanje ove prakse, koju očito sve češće promovira SDA preko svojih najglasnijih vedeta stvarajući atmosferu linča i dajući primjer da je sve dozvoljeno u javnom prostoru.\nSDP BiH još jednom želi poručiti da doktor Dragan Stevanović nije neko na koga će primitivni ispadi utjecati i ušutkati ga u njegovoj kritici stranački i bračno zarobljenih institucija, a koje bi trebale liječiti sve građane.\n> Stevanović: Kandidiranjem Srđana Srdića osporavan je Bogić Bogićević!\n> Delegacija SDP u Pazariću: Pomoć Vlade KS i načelnika Četvorke tek prvi korak u sistemskoj podršci štićenicim\n> SDP, NS i NIP sa samostalnim zastupnicima predložili Zakon o podršci povratnicima u Srebrenicu


Na prugama i privatni vozovi\nBEOGRAD - Odbor za saobraćaj Skupštine Srbije podržao je juče u načelu Predlog zakona o železnici, kojim je predviđeno razdvajanje železničke infrastrukture od transporta.\nMinistar za kapitalne investicije Velimir Ilić rekao je na sednici Odbora da se mnogi privatni prevoznici, čije je učešće predviđeno zakonom, javljaju sa zahtevom da im se omogući korišćenje pruga, preko koje bi najsavremenijim voznim garniturama obavljali transport.\nIlić je istakao da će Predlogom tog zakona biti ukinuta Zajednica jugoslovenskih železnica, koja još uvek zapošljava 250 predstavnika iz bivših jugoslovenskih republika i koja bez upravnog odbora nastupa u ime železnice Srbije. On je dodao da ministarstvo nema nikakvu kontrolu nad tim telom koje, kako je rekao, skida ogromna sredstva sa računa železnice Srbije.\nIlić je rekao da se, na inicijativu EU i MMF-a, od ove godine smanjuju subvencije iz budžeta za železnicu, a koje su umanjene za 2,6 milijardi dinara. Prema njegovim rečima, ukupne subvencije u železnicu su oko osam milijardi dinara bruto i nisu toliko velike s obzirom na veličinu sistema. Ilić je istakao da je EU dala rok da se Predlog zakona o železnici usvoji do Nove godine, kako Srbija ne bi bila "izbačena sa mape Evrope".


Makedonci opušteno ulaze u meč s BiH - Klix.ba\nRukomet Makedonci opušteno ulaze u meč s BiH\n19.1.2015. u 13:20\nGoce Georgievski, Vlado Nedanovski, Filip Lazarov, Nemanja Pribak i Nikola Mitrevski vjeruju da imaju kvalitet da nadigraju BiH i osiguraju drugo mjesto, javlja izvještač Fene iz Dohe.\n"Mi pobjeđujemo, ali bit će ovo teška i neizvjesna utakmica, jer BiH ima nekoliko odličnih igrača s iskustvom. Utakmica će biti teška za igru, a interesantna za gledaoce i u suštini to i jeste rukomet. Bit će to 'golema borba' za obje reprezentacije", kaže Nedanovski.\n"Igramo za plasman u drugi krug i trebaju nam bodovi, s kojima ćemo imati 'lakšeg protivnika' u osmini finala", ističe Georgijevski.\nIskusni Nemanja Pribak je ipak oprezniji, jer "nisu Bosanci naivni, njima mora jednom krenuti kako treba“.\n"Mislim da smo kvalitetniji od Bosne i Hercegovine, ali ovo je turnir i njima više treba pobjeda nego nama u ovom trenutku. Veoma je važna ovo utakmica za obje reprezentacije, nama za drugo mjesto u grupi, a Bosna i Hercegovina nema šta izgubiti, i toga me je malo strah", kaže Pribak.\nUtakmica Makedonija - BiH igra se u "Ali Bin Hamed Areni" u Dohi, direktan prenos utakmice, s početkom u 17.00 sati, emitovat će BHT 1.\nprije 22h 12m 63\nprije 20h 38m 74\nprije 3h 29m 42\nprije 20h 8m 24\nDoček starih rivala 321\nprije 8h 21m 44


Priznanje leskovačkim arheolozima\nPočetna / KATEDRA / Priznanje leskovačkim arheolozima\nSana Life 22. maja 2018.\tKATEDRA, ZANIMLJIVOSTI Ostavite komentar\nNajznačajnija nagrada u oblasti muzeologije koja nosi naziv “Mihailo Valtrović” dodeljena je arheolozima Narodnog muzeja u Leskovcu Smilji Jović, Julijani Pešić, Vladimiru Stojanoviću i Vladimiru Stevanoviću.\nNagradu dodeljuje Muzejsko društvo Srbije a a ovo najznačajnije priznanje u oblasti muzeologije dobili su kao autorski tim za izuzetne rezultate u pripremi izložbe „Tajne arheoloških depoa“.\nIzložba je bila primećena jer je pratila najnovije muzejske trendove, a njen deo bile su i autentične rekonstrukcije dela nekropole iz poznog bronzanog doba u selu Vrapce, kod Medveđe, i kuće iz bronzanog doba sa Hisara, brdu iznad Leskovca.\nLeskovački arheolozi su na nesvakidašnji i interesantan način prikazali kolekciju zlatnog nakita iz rimskog vremena pronađenog u Maloj Kopašnici na trasi novog auto-puta.\nKroz šest tematskih celina predstavljeni su predmeti iz svih muzejskih zbirki, od praistorije do srednjeg veka, međusobno povezanih zajedničkom funkcijom koju su imali. Posebno zanimljivu temu „Igračke kroz vekove“ pratile su radionice namenjene najmlađima. Kuća sa Hisara, koju su zaposleni u muzeju pravili od materijala i na način kako je to nekada rađeno, je posle zatvaranja izložbe iz galerije preseljena ispred zgrade muzeja tako da i danas, kao eksponat, podseća na lokalitet koji svedoči o osam hiljada godina dugoj istoriji Leskovca.\nOznakeHisar Leskovac Mihailo muzej narodni Valtrović Vrapce\nPrethodni TIM PSIHOLOGA „SVETLOST“ – za bolji kvalitet života\nSledeći Četiri “zlatna” saveta doktorke Slađane Majkić


Arapske investicije u Srbiji, matematika sa više nepoznatih?\nGromoglasno najavljivane milijarde investicija iz Ujedinjenih Arapskih Emirata, od kraja 2012. godine do danas svele su se 452,4 miliona evra, od čega se najveći deo odnosi na pozajmice, a ne vlasnička ulaganja, koja usput ne podležu javnosti u skladu sa nacionalnim zakonodavstvom Srbije.\nIznosi subvencija za strane investitore moraju biti transparentni\nPredsednik Fiskalnog saveta Pavle Petrović upozorio je na nedostatak transparentnosti u Predlogu budžeta za narednu godinu, u delu koji se odnosi na subvencije za strane investitore, kao i za garancije.\nBankarske marže i dalje paprene\nStručnjaci kažu da su naknade za kredite u dinarima prepolovljene, ali mesečne rate mogu da budu niže, jer se marže kreću od 8,5 do 12,6 odsto.\nTrampovi milijarderi ”kroje” globalnu ekonomiju\nNovi američki predsednik Donald Tramp u izboru buduće vlade SAD opredelio se uglavnom za milijardere. Tramp, inače, i sam milijarder, očito smatra da je to najbolji ljudski potencijal za suočavanje sa izazovima, koji stoje pred američkom, ali i svetskom privredom, kao i za sprovođenje njegovog, prema oceni analitičara, prilično ambicioznog, pa i kontraverznog, ekonomskog programa. Buduća američka vlada, odnosno njeni članovi, u ovom trenutku, prema proceni analitičara, teški su oko 35 milijardi dolara.\nKina bi 2025. godine mogla postati prva ekonomska sila\nKina prelazi u novu fazu razvoja, gde se dosadašnja jeftina radna snaga zamenjuje znatno skupljom kineskom radnom snagom. Sada kupuju kompanije, koje su van Kine i predstavljaju svetski poznate brendove.


Mašić: Novalićeva vlada ponovo pokušala odgoditi primjenu antikoruptivnih zakona\nPoslanici SDP BiH spriječili odgodu primjene antikoruptivnih zakona\nNa današnjoj sjednici Parlamenta Federacije BiH Socijaldemokratska partija BiH je spriječila premijera Fadila Novalića i Vladu FBiH u pokušaju da ponovo odgode primjenu antikoruptivnih zakona.\nDamir Mašić, federalni zastupnik i politički direktor SDP BiH, pojašnjava da Novalićeva vlada predvođena sa SDA-om i HDZ-om BiH godinama opstruira provedbu seta antikoruptivnih zakona usvojenih još 2014. godine na prijedlog SDP-a.\n“Podsjećamo, radi se o antikoruptivnom setu zakona o oduzimanju nezakonito stečene imovine krivičnim djelom ili prekršajem, o suzbijanju korupcije i organiziranog kriminala, o prekršajima, o izmjenama Zakona o krivičnom postupku, te dopuni Zakona o sudovima u Federaciji BiH.\nZa dvije i po godine vlada Fadila Novalića nije utrošila niti jednu marku za provedbu ovih zakona koji predviđaju uspostavu posebnih odjela Federalnog tužilaštva i Vrhovnog suda FBiH koji bi se bavili procesuiranjem isključivo koruptivnih djela.\nSDP BiH nikada neće odustati od provođenja ovog zakona i odlučne borbe protiv korupcije”, ističe Mašić.\n> Vlast više ne smije opstruisati donošenje Zakona o liječenju neplodnosti\n> Ove godine 12 osoba osuđenih zbog terorizma izlazi iz zatvora\n> Zašto je SDA ponovo fiksirala budžet BiH na iznos od 950 miliona KM?\n> Nikšić: SDP nikad neće podržati ovakav Zakon o akcizama\n> Slađan Ilić uputio inicijativu da se omogući registrovanje ugostiteljske usluge u domaćinstvu


Za pet meseci koliko postoji besplatna pravna pomoć u Srbiji, 286 ljudi dobilo je usluge advokata koje nisu morali da plate, rekla je Biljana Bjeletić, član Upravnog odbora Advokatske komore Srbije i Radne grupe za izradu Zakonao besplatnoj pravnoj pomoći ("Sl. glasnik RS", br. 87/2018).\nTaj broj odnosi se na one koji su se obratili nadležnim službama u gradovima i opštinama i dobili pro bono zastupanje na sudu.\nMeđutim, ima i onih koji su od opština dobili samo besplatne pravne savete ili su im lokalne samouprave završile o svom trošku neki upravni postupak. Koliko je njihov broj znaće se kad bude gotov šestomesečni izveštaj.\n"Najviše ljudi dobilo je besplatnu pravnu pomoć iz oblasti porodičnih odnosa, pre svega razvoda, izdržavanja, nasilja u porodici i održavanja kontakta sa decom. Tu su i predmeti iz radnog prava, zatim socijalna pomoć i pravo na penziju", kaže Bjeletićeva.\nPravo na pro bono advokata imaju građani koji primaju socijalnu pomoć ili dečji dodatak, kao i oni čija su primanja toliko mala da bi spali na nivo potrebe za socijalnom pomoći kada bi sami plaćali branioca.\nTreću grupu čine pripadnici "ranjivih grupa", deca, invalidi, žrtve porodičnog nasilja, trgovine ljudima, organizovanog kriminala ili terorizma, azilanti, izbeglice i drugi.


VUČIĆ SPREMIO IZDAJU: Uvodi sankcije Putinu, ali neće on saopštiti to u javnosti - Naša Borba\nVUČIĆ SPREMIO IZDAJU: Uvodi sankcije Putinu, ali neće on saopštiti to u javnosti\nIzvršni urednik na portalu Nova.rs Mihailo Jovićević ocenio je u Novom danu da je sasvim izvesno da će Srbija uvesti sankcije Rusiji, i da je problem samo kako će to predsednik Aleksandar Vučić medijski da saopšti. „Sigurno je da neće predsednik to saopštiti, to su ružne vesti, to nije za njega“, kazao je Jovićević.\n„Verujem da će se to dogoditi kada se Vlada formira“, kazao je Jovićević i dodao da odluku o sakncijama javnosti sigurno neće saopštiti Vučić. „To su ružne vesti, to nije za njega.“\nUpitan o tome da li je javnost u Srbiji pripremljena za takav korak, urednik portala Nova.rs je rekao da „kako je pravljena ta fama o Putinu, tako će sad da se pravi kontrafama protiv njega.“\nSuštinski problem je, prema njegovim rečima, kontrola medija kroz koju se i stvorila takva slika o ruskom predsedniku, pa sad mora da se „ide u rikverc“. „Problem je što postoji taj inženjering“, poručio je Jovićević.\nPoskupljenja – sve će to Putin da upije kao neki sunđer\n„Ljudi to ne znaju, takva neobavešenopst upravo potiče iz one kontrole medija o kojoj smo govorili ranije“, upozorio je i dodao:\n„Sve će to Putin da upije kao neki sunđer, on će na kraju biti kriv za sve. Kratko je pamćenje ljudi, morate ih stalno podsećati na neke bazične istine, poput toga da je Srbija daleko od nekog ekonomskog tigra.“\nU tom svetlu vidi i poruke iz kompanije Rio Tinto da su i dalje zainteresovani za eksploataciju litijuma u Srbiji, iako je premijerka Ana Brnabić rekla da je na taj projekat „stavljena tačka“.\nPrethodni tekstVEČERNJE NOVOSTI PRIPREMAJU SRPSKE MAJKE: Obavezni vojni rok najranije 2023. godine\nSledeći tekstKURCU JE POLITIKE PREKO GLAVE: Isključujem mogućnost povratka u politiku – zauvek\nSPREMIO IZDAJU: Uvodi sankcije Putinu, ali neće on saopštiti to u javnosti - OPOZICIJA Na Jednom Mestu 8 maja, 2022 At 3:33 pm\n[…] VUČIĆ SPREMIO IZDAJU: Uvodi sankcije Putinu, ali neće on saopštiti to u javnosti se pojavljuje prvo na Naša […]


OKRUGLI STO U BEOGRADSKOM MEDIJA CENTRU O POTREBAMA MLADIH U OPŠTINAMA PREŠEVO, BUJANOVAC I MEDVEĐA\nBeograd - Udruženje građana „Centar za demokratiju i razvoj juga Srbije” iz Leskovca organizovalo je u beogradskom Medija centru okrugli sto na temu kulturnih potreba mladih u opštinama Preševo, Bujanovac i Medveđa. Projekat finansiraju Evropska unija i Vlade Švajcarske i Srbije, preko programa Evropski Progres. Na okruglom stolu su učestvovali predstavnici Koordinacionog tela za opštine Preševo, Bujanovac i Medveđa, ministarstava prosvete, programa Evropski Progres, lokalnih samouprava i civilnog sektora, a moderatorka je bila novinarka Ljiljana Stojanović.\nPredsednik Koordinacionog tela Zoran Stanković je rekao da Koordinaciono telo iz budžeta dodeljuje sredstva lokalnim samoupravama, a na njima je kako će ih i na koje projekte trošiti.\nGovoreći o nostrifikaciji diploma, o čemu je bilo dosta reči, on je rekao da se na području Kosova i Metohije ne priznaju diplome stečene u ostalom delu Srbije, kao i obratno. Prema njegovim rečima, u skladu sa smernicama sačinjenim u okviru dijaloga Beograda i Prištine, priznavanje diploma je uslovljeno formiranjem posredničkog tela.\nStanković je kazao da se obilaskom škola mogu videti veoma talentovana deca za razne oblasti kulture.\nPrema rečima Stankovića, u medijima se mogu naći i informacije koje ne odgovaraju istini, kao što su natpisi da se ne može ući u Veliki Trnovac, iako „ljudi tamo nesmetano funkcionišu".\n„Veliki Trnovac ima fudbalski klub koji se takmiči u jednoj od liga sa vojničkim klubom i uvek je do sada u tom mestu bilo korektno navijanje,“ istakao je Stanković.\nStanković je naveo da je Koordinaciono telo u Bujanovcu pokušalo da napravi Dane Bekima Fehmijua i obezbedilo filmove na albanskom. Rekao je da je teško govoriti o kulturi kada neko iz bujanovačkog Doma kulture izbaci KUD „Kolo“i sve nošnje i opremu kojy su imali.\nŠef kabineta predsednika opštine Bujanovac Rahim Salihi je rekao da se iz opštinskog budžeta pomažu brojne nevladine organizacije na tom području, ali nedostaje neka koja bi se bavila isključivo potrebama mladih. Prema njegovim rečima, nevladine organizacije bi trebalo da pokažu više hrabrosti i da konkurišu za sredstva i na državnom i na međunarodnom nivou.\nPomoćnik predsednika opštine Bujanovac Boban Pavlović je rekao da je najveći problem za mlade u tim opštinama nezapslenost i da je glavni cilj kako ih zadržati, jer je velika ekonomska migracija.\nŠef Kancelarija za mlade u Preševu Mentor Zejnulahu je ukazao na problem jezičke barijere, navodeći da mladi Albanci u Preševu ne znaju srpski jezik, mada mnogi imaju želju da ga nauče. Prema njegovim rečima, postoji želja za zajedničkim volonterskim radom, ali nedostaje inicijativa, kako sa strane Albanca, tako i Srba i Roma.\nPredstavnik mladih iz opštine Medveđa Rahim Kosumi je takođe ukazao na problem nezaposlenosti mladih, a istakao je da su, kad ima nekog kulturnog dešavanja, svi prisutni - Srbi, Albanci, Romi.\nMarko Vujačić je rekao da se kroz aktivnosti Evropskog Progresa, čiji je program menadžer, podstiče preduzetnička aktivnost i samozapošljavanje radi smanjenjanja nezaposlenosti. Govoreći o programima za kulturu, on je kazao da su potrebni novi objekti i oprema, koja je često neadekvatna, dodavši da kulturnim radnicima treba pružiti priliku da se usavršavaju.\nIzvor: Beta, FoNet i Koordinaciono telo


Vučić: Niko javno ne osudjuje ćutanje BiH\nPremijer Srbije Aleksandar Vučić rekao je danas u Njujorku da je povodom izjave ratnog komandanta Armije BiH Sefera Halilovića dobio brojne poruke podrške stranih političara koji su mu poručili da ne obraća pažnju na njega, ali da niko od njih nije javno osudio to što povodom toga ćuti rukovodstvo Bosne i Hercegovine (BiH).\nOn je za Televiziju B92 kazao da, „na žalost“, ima onih koji dele mišljenje Halilovića.\n„Poštujemo BiH i njen teritorijalni integritet, ali nećemo dozvoliti nestanak Republike Srpske (RS), u skladu sa Dejtonskim sporazumom“, rekao je Vučić.\nHalilović je ranije za jednu bosansku televiziju izjavio da je u BiH moguć novi oružani sukob ako vlasti RS ostanu pri nameri da održe referendum o Danu republike 25. septembra.\nGovoreći o boravku u sedištu UN u Njujorku, Vučić je kazao da se sastao sa brojnim državnicima kojima je predstavio uspehe Srbije na planu ekonomskih reformi.\nOn je dodao da posle Njujorka putuje za Beč gde će učestvovati na samitu o migracijama.\n„Moramo da znamo šta možemo da preduzimamo. Brine me dodatno podizanje zidova, ali neki moji saradnici su bili u pravu, zidovi ne rešavaju probleme, ali mi ne možemo da budemo parking za izbeglice“, rekao je Vučić.


Stranke kažnjene do sada sa 58.000 evra, najviše Srpska lista\nIzvor: Radio Televizija Vojvodine, 30.Sep.2019, 20:55 (ažurirano 02.Apr.2020.)\nOdbor CIK za žalbe i prigovore kaznio je od početka kampanje sa više od 58.000 evra političke stranke, a najviše Srpsku listu, sa 30 hiljada evra, prenosi Ljajmi.\nŠef sekretarijata u Odboru Mul Desku rekao je za Radio Slobodna Evropa da je DSK kažnjen sa 14.100 evra, DPK sa 6.100 evra, koalicija Alijanse za budućnost Kosova i Socijaldemokratske stranke 6.000 evra i koalicija Socijaldemokratska inicijativa - Alijansa za novo Kosovo i Stranka pravde sa 2.500 evra.\nRazlozi za kažnjavanje su plakati na javnim mestima, upotreba dece u kampanji, pritisak na birače da glasaju za određenu partiju, korišćenje javne pozicije u svrhu dobijanja glasova, upotreba govora mržnje i distribucija video zapisa na društvenim mrežama.\nZa prevremene parlamentarne izbore, Centralna izborna komisija potvrdila je 25 učesnika, od kojih 20 političkih stranaka, četiri koalicije i jednog nezavisnog kandidata.\nU trci za 120 mesta u kosovskom parlamentu 1.068 kandidata.


Stanogradnja u Srbiji stagnira, miruju i ponuda i cene26 Apr\nU Srbiji je prošle godine prodato 4.700 manje stanova i tri puta manje kuća nego 2014. godine, pokazuju podaci Poreske uprave. Broj onih koji su kupili stambene nekretnine na kredit je približno isti, pokazuju podaci Nacionalne korporacije za osiguranje kredita. U porastu je tražnja za kvalitetnim ...\nCene kvadrata nikad niže, a kupaca malo01 Nov\nStanovi u Novom Sadu i dalje se teško prodaju, iako su njihove cene dostigle svoj minimum. Po rečima našeg sagovornika iz „Bomil nekretnina”, cene neće ići niže jer su već duži period u fazi stagnacije. Uslovi koji diktiraju cene nekretnina su lokacija, spratovnost, da li je u pitanju stara ...


Tolimir pred sudijama, Del Ponte u Beogradu\nPortparol Haškog tribunala Refik Hodžić najavio je da će se optuženi Zdravko Tolimir u ponedjeljak, u 16.30 sati, izjasniti pred sudom da li se osjeća krivim po sedam tačaka optužnice koja ga tereti za genocid, udruživanje radi počinjenja genocida, istrebljenje, ubistva, progon i prisilno premještanje muslimanskog stanovništva Srebrenice u julu 1995. godine. Tolimira je policija RS uhapsila u četvrtak na graničnom prelazu BiH i Srbije, a u petak popodne prebačen je u Hag. Nakon što je stigao u Hag i poslije pregleda ljekara Tribunala, Tolimir je upućen u zatvorsku bolnicu u Ševeningenu, jer je zaključeno da je iscrpljen. Tolimir će u zatvorskoj bolnici provesti nekoliko dana prije nego što bude smješten u ćeliju u pritvorskoj jedinici.\nIz Beograda je registratoru Suda već upućen dopis u kojem je zatraženo da se izvrše dodatni ljekarski pregledi i utvrdi priroda njegove bolesti. Koordinator tima za provedbu Akcionog plana za saradnju sa Haškim tribunalom Rasim Ljajić izjavio je da je, na zahtjev Tribunala, od Vojno-medicinske akademije u Beogradu zatražio Tolimirov zdravsteveni karton.\nSaznajemo nezvanično da Tolimir boluje od teške bolesti i da je to razlog zbog kojeg je trebao hitnu ljekarsku intervenciju nakon što je uhapšen. Direktor Balkanske istraživačke mreže Nerma Jelačić kaže za Radio Slobodna Evropa da Tolimir boluje od karcinoma:\nUdruženje "Majke enklava Srebrenica i Žepa" ocijenilo je da je policija RS inscenirala hapšenje bolesnog i "polumrtvog haškog optuženika Tolimira". "Iza nemoćnog MUP-a RS stoji 'moćna vlada' koja je i inscenirala hapšenje na Ljubovijskom mostu i time želi pokazati svijetu i javnosti da institucije RS savjesno obavljaju svoj posao", kaže se u saopštenju.\nOsim Radovana Karadžića i Ratka Mladića, Tolimir je još jedini ostao među optuženim za ratne zločine u Srebrenici 1995. godine. U Haškom tribunalu se nadaju da će nakon Tolimira i ostali bjegunci biti prebačeni u pritvorsku jedinicu Tribunala. Ovo je prvo hapšenje nekog od haških optuženika koje je provela policija RS i glavni haški tužilac Karla del Ponte je zadovoljna što je Tolimir uhapšen, kaže njen portparol Olga Kavran, ali i naglašava:\nHapšenje Tolimira ne znači da je blizu hapšenje Mladića\nKoordinator tima za provedbu Akcionog plana za saradnju sa Haškim tribunalom Rasim Ljajić izjavio je u nedjelju u Beogradu da hapšenje haškog optuženika Zdravka Tolimira, najbližeg saradnika haškog bjegunca Ratka Mladića, ne znači da je blizu i hapšenje Mladića.\nLjajić je najavio da će u ponedjeljak sa glavnim haškim tužiocem Karlom del Ponte razgovarati o provedbi akcionog plana za saradnju sa Hagom, nadležnostima Nacionalnog savjeta, kao i o dostavi dokumentacije Haškom tribunalu. On je rekao da je za Srbiju veoma važno da izvještaj koji Karla del Ponte podnese 18. juna Vijeću sigrunosti UN bud pozitivan. Takav izvještaj bi otvorio vrata pregovorima sa EU o zaključenju sporazuma o stabilizaciji i pridruživanju, ocijenio je Ljajić. On je dodao je da je ova posjeta Karle del Ponte po mnogo čemu specifična jer je to posljednja njena posjeta Beogradu pred odlazak sa funkcije u septembru. "Mislim da se ova poseta odvija u pozitivnijem politickom ambijentu kako zbog činjenice da je formirana nova vlada i Savet za nacionalnu bezbednost, tako i da je pre te posete izručen jedan od preostale četvorice haških optuženika Zdravko Tolimir", rekao je Ljajić.\nZajednička akcija policije RS i Srbije\nBivši general Vojske Republike Srpske Zdravko Tolimir, jedan od šest preostalih haških optuženika, uhapšen je u okolini Bratunca. Tolimir je uhapšen na teritoriji RS, ali da se radilo o zajedničkoj akciji policije RS i Srbije, koja je počela u četvrtak u 14.35 minuta i izvedena u pograničnom pojasu između Srbije i BiH, odnosno RS. Načelnik Kriminalističke policije Republike Srpske Gojko Vasić:\nBivši politički lider bosanskih Srba Radovan Karadžić u bjekstvu je više od deset godina, kao i vojni vođa, general Ratko Mladić. Oni su optuženi za genocid, ratne zločine i zločine protiv čovečnosti zbog svoje uloge u kampanji etničkog čišćenja tokom rata u Bosni i Hercegovini (1992-95). Bivši predsjednik samoproklamovane Republike Srpska Krajina Goran Hadžić u bjekstvu je od jula 2004. Nestao je iz svoje kuće neposredno po objavljivanju optužnice protiv njega. Tereti se za zločine protiv čovječnosti. Vlastimir Đorđević, general iz Srbije, optužen je za ratne zločine za vrjeeme sukoba na Kosovu (1998-99). U bjekstvu je i bivši savjetnik predsjednika RS za unutrašnje poslove i načelnik Centra bezbjednosti u Banjaluci Stojan Župljanin. Tereti se za ratne zločine i zločine protiv čovječnosti.


ČUJEM JOŠ I … | Beogradske vesti - Part 62\nVanredna situacija na snazi u 13 opština\nPomoćnik ministra unutrašnjih poslova u Vladi Republike Srbije i načelnik Sektora za vanredne situacije Predrag Marić izjavio je da je u 13 opština u Srbiji proglašena vanredna situacija, naglasivši da danas počinje i dopremanje nafte ugroženim opštinama. Marić je u izjavi za agenciju Tanjug objasnio da je opština Aleksinac ukinula […]\nApel građanima da ne kreću na put bez preke potrebe\nPomoćnik ministra građevinarstva, saobraćaja i infrastrukture u Vladi Republike Srbije Saša Stojanović izjavio je danas da je na čišćenju snega širom zemlje angažovano 2.000 radnika i 400 mašina, uz poruku građanima da ne kreću na put ukoliko to nije neophodno. Stojanović je, gostujući na Televiziji N1, naglasio da je situacija […]\nKomunalna inspekcija i inspekcije kontrolišu čišćenje snega\nKomunalna policija i komunalna inspekcija kontrolišu čišćenje snega ispred zgrada i lokala. Propisano je da vlasnik, korisnik zgrade, je dužan da uklanja ledenice sa krova i drugih spoljnih delova zgrada radi sprečavanja opasnosti po ljude i materijalna dobara. Ukoliko ledenice nije moguće ukloniti, potrebno je blagovremeno postaviti znake upozorenja, kao […]\nŠkole nastavljaju sa radom 11. januara\nMinistarstvo prosvete, nauke i tehnološkog razvoja Vlade Republike Srbije saopštilo je danas da je na osnovu podataka koje su prikupile školske uprave, a imajući u vidu da je veoma teško nadoknaditi propuštene časove, donelo odluku da nastava u osnovnim i srednjim školama počne u sredu, 11. januara. U saopštenju se […]\nOd sutra počinje isplata prvog dela penzija za decembar. Preko tekućeg računa počinje sutra a preko pošte i na kućnu adresu od 11.01.


Kineski naučnik saopštio: Rođeni prvi genetski modifikovani blizanci - Sputnjik Srbija\n04:34 23 Mart 2019\n11:52 28.11.2018 (osveženo 11:55 28.11.2018) Preuzmite kraći link\nPrema navodima ruskih medija, naučnik je tokom reproduktivnog tretmana izmenio embrione sedam parova, ali je samo jedna trudnoća donela rezultate: u novembru su rođene dve devojčice bliznakinje sa izmenjenom DNK. Njihovi geni su uređeni uz pomoć tehnologije „KRISPR — Kas9“, koja omogućava da se pronađe željeni gen u DNK, koji se potom može udaljiti ili prepraviti. Kod bliznakinja je izmenjen gen CCR5, što bi trebalo da smanji rizik od HIV infekcije.\nNaučnik je saopštio da su devojčice potpuno zdrave, da se zovu Lulu i Nana i dodao da njegov cilj nije bio da izleči ili spreči nasledne bolesti, već da pokuša da stvori otpornost na HIV i SIDU, koju normalni ljudi nemaju.\n„Društvo će odlučiti šta dalje da se radi“, izjavio je Đakuj.\nU publikaciji se ukazuje da su u eksperimentu kineskog naučnika svi očevi bili zaraženi HIV-om, dok su majke bile zdrave. Naučnik je istakao da se pri efikasnom lečenju bolest može obuzdati i sprečiti da se zarazi dete. Dakle, eksperiment je usmeren na zaštitu dece od HIV-a u budućnosti.\nSaopštenje kineskog naučnika još uvek nije dobilo potvrdu iz nezavisnih izvora. Istraživači, koji su upoznati sa rezultatima istraživanja kineskog naučnika, izjavili su da na osnovu dobijenih podataka ne mogu govoriti da li je gen uspešno modifikovan i da li to ne ugrožava zdravlje devojčica.\nKineski naučnici već nekoliko godina tvrde da rade na modifikovanju ljudskih gena, jer u Kini, za razliku od mnogih drugih država, eksperimenti ove vrste nisu zabranjeni.\ngenetika, bebe, Kina, Svet


Iako su gradski rivali Real i Atletiko imaju totalno drugu politiku\nReal je da bi stigao do ovog finala sa Atletikom, u poslednjih pet godina na pojačanja potrošio 647 miliona evra, dok su "jorgandžije" od dolaska Dijega Simeonea u nešto kraćem periodu ostvarile profit od transfera od oko 60 miliona evra...\nKada je maja 2009. godine ponovo dospeo na mesto predsednika Reala, Florentino Perez je kao jedan od ciljeva postavio jubilarnu desetu titulu prvaka Evrope. U Narednih pet sezona Real je uložio ogromna sredstva kako bi doveo igrače koji bi ostvarili taj cilj. Kako prenose novinrari "Sporta" Real je u pomenutih pet godina na pojačanja potrošio 647 miliona evra.\nAtletiko pre pet godina nije ni pomišljao na finale, a kamoli na titulu prvaka Evrope. Dolaskom Dijega Simeonea stvari su se promenile. Od kako je Argentinac 2011. preuzeo prvu ekipu Atletiko je bio u stalnom progresu, da bi ove godine izborili finale Lige šampiona sa gradskim rivalom Realom. Od tada pa do danas "jorgandžije" su na pojačanja potrošile 131 milion evra, a prodale igrače u vrednosti od 190 miliona evra. 10 od 11 startera na jučerašnjem meču protiv Čelsija bili su već članovi Atletika kada je Simeone preuzeo ekipu. Jedini koji tada nije bio u Atletiku bio je Dijego Košta, ali je i on bio pod ugovorom sa Madriđanima iako je tada boravio na pozajmici u Rajo Valjekanu.


Obilježen dan formiranja Prve sarajevske mehanizovane brigade | Palelive.com\nPočetna Regija Istočno Sarajevo Obilježen dan formiranja Prve sarajevske mehanizovane brigade\nISTOČNO SARAJEVO – Parastosom i polaganjem vijenaca u Spomen-kapeli poginulih boraca odbrambeno–otadžbinskog rata u Istočnom Novom Sarajevu danas je obilježen Dan formiranja Prve sarajevske mehanizovane brigade.\nRukovodstvo opštine i predstavnici boračkih organizacija Istočnog Novog Sarajeva, Istočne Ilidže i Pala položili su cvijeće i na spomenik „Slava srpskim borcima“, gdje je održan i prigodan kulturno-umjetnički program.\nJedan od ratnih komandanata Prve sarajevske mehanizovane brigade Blagoje Kovačević istakao je da je današnji dan prilika da se još jednom podsjete na „sve muke i prilike koje su imali boraci ove brigade na stvaranju Republike Srpske“.\n„Želim da ukažem na potrebu ponovnog ujedinjavanja svih snaga na očuvanju Republike Srpske, jer nije mali broj pokazatelja koji ukazuju da je Srpska ponovo u opasnosti i mi moramo naćin načine i mogućnosti da ovo sveto djelo koje smo stvorili devedesetih godina sačuvamo i ostavimo novim pokoljenjima“, istakao je Kovačević.\nPredsjednik Predsjedništva Boračke organizacije Istočno Novo Sarajevo Dragiša Tuševljak istakao je da je boračka populacija na prostoru ove opštine stambeno zbrinuta, te da je u fazi otkup 60 stanova porodica poginulih boraca, koje im je dala opština na korištenje bez naknade.\n„Najveći problem na području opštine je zapošljavanje demobilisanih boraca i djece poginulih boraca i Vlada Republike Srpske mora da iznalazi nova rješenja, da bi se zapošljavale ove kategorije“, rekao je on i dodao da je to najugroženija kategorija u društvu.\nTuševljak je dodao da opštinska Boračka organizacija kroz jednokratne pomoći pomaže tu kategoriju, ali da to nije dovoljno.\nNačelnik opštine Istočno Novo Sarajevo LJubiša Ćosić rekao je da mu je drago što u okviru manifestacije „Spasovdanske svečanosti“ obilježava i Dan formiranja Prve sarajevske mehanizovane brigade, koja je odbranila ovaj prostor i nikada nije djelovala ofanzivno, već isključivo defanzivno, s namjerom da zaštiti tadašnje Srpsko Sarajevo.\nĆosić je istakao da nikada ne treba da se zaboravi više od 600 poginulih pripadnika ove brigade i 1.200 ranjenih boraca.\n„Sa Boračkom organizacijom i sa Vladom Republike Srpske prošle godine smo uručili jednokratne novčane pomoći za 20 i više porodica poginulih boraca za njihovo stambeno zbrinjavanje i time smo okončali taj proces“, istakao je on.\nĆosić je rekao da će do kraja godine opština rekonstruisati i Centralno spomen-obilježje na Vojničkom groblju u Miljevićima.\nPrema njegovim riječima, i danas ostaje problem zapošljavanja, kako demobilisanih boraca, tako i njihovih porodica, što je jedan mukotrpan proces koji, nažalost, lokalna zajedica sama ne može da riješi.\nRatni vojni invalid i pripadnik Prve sarajevske mehanizovane brigade Đorđe Kreštalica istakao je da godinama dolazi na obilježavanje Dana formiranja Brigade, da bi se poklonio sjenima poginulih saboraca.\n„Ostali smo mi da njegujemo te tradicije i sjećanje na naše drugove“, rekao je Kreštalica i dodao da je cilj ovih obilježavanja da se nikad ne zaboravi ratna prošlost.\nOpština Istočno Novo Sarajevo „Spasovdanskim svečanostima“, koje su počele juče, obilježava Dan i krsnu slavu opštine – Spasovdan.\nU Kulturnom centru danas će posjetioci moći da pogledaju izložbu ratnih fotografija, a večeras će biti održana svečana Spasovdanska akademija.\nObilježavanje Dana i krsne slave sutra će početi Svetom liturgijom u hramu Svetog Velikomučenika Georgija, nakon čega će na Vojničkom groblju i kod centralnog krsta na Vracama biti položeni vijenci, a slavski obred i ručak biće održani u restoranu „Aurora“.\nSlavska litija sutra će proći ulicama opštine, a u večernjim časovima biće održan godišnji koncert Kulturno-umjetničkog društva „Slavija“.\n„Spasovdanske svečanosti“ biće nastavljene i narednih dana, koncertom etno-grupe „Trag“ u Parku „Gavrila Principa“, Danima izvorne pjesme, a u nedjelju, 24. maja biće organizovana reli-trka, izložba automobila i dodjela priznanja učesnicima trke.\n„Spasovdanske svečanosti“ biće završene turnirom u basketu na igralištu u Parku „Gavrila Principa“.\n(www.palelive.com / Srna / Foto arhiva: www.rtvbn.com)\nPrva sarajevska motorizovana brigada\nPrethodni članakBiće pošumljeno 8,2 hektara površine\nNaredni članakSutra svečana akademija povodom krsne slave opštine i hrama


Rusija proteruje deset američkih diplomata - Sputnjik Srbija\n01:24 14 Maj 2021\n15:34 21.04.2021 (osveženo 15:54 21.04.2021) Preuzmite kraći link\n„Dana 21. aprila u Ministarstvo spoljnih poslova Rusije pozvan je zamenik šefa američke diplomatske misije u Ruskoj Federaciji Gorman, kome je uručena nota kojom se 10 zaposlenih u američkoj ambasadi u Moskvi proglašava za persone non grata. Navedenim licima naređeno je da napuste teritoriju naše zemlje do kraja 21. maja“, navodi se u saopštenju.\nRusko Ministarstvo naglasilo je da je ova mera predstavlja recipročan odgovor na „neprijateljske akcije američke strane prema nizu zaposlenih u ruskoj ambasadi u Vašingtonu i generalnom konzulatu Rusije u Njujorku, koji su neosnovano proglašeni za persone non grata“.\n„U najskorije vreme uslediće dalji koraci u okviru paketa recipročnih mera najavljenog u izjavi MIP-a od 16. aprila na najnoviji ‘talas’ nezakonitih antiruskih sankcija Sjedinjenih Američkih Država“, dodaje se u saopštenju Ministarstva.\nRusija o kontramerama: Proteraćemo 10 američkih i trojicu poljskih diplomata\nRanije je saopšteno da je u Ministarstvo pozvan zamenik šefa američke ambasade u Rusiji Bart Gorman.\nStejt department saopštio da će ambasador SAD u Rusiji Džon Salivan otputovati ove sedmice u SAD, ali će se vratiti u Moskvu „narednih sedmica“.\nU poslednje vreme odnosi Rusije i Zapada nastavljaju da se ozbiljno pogoršavaju. SAD i zemlje EU nastavile su da pod raznim izgovorima uvode sankcije Rusiji. U tom kontekstu, Lavrov je ranije izjavio da Moskva nema odnose sa Evropskom unijom kao organizacijom, jer ih je uništio Brisel. Situacija nije ništa bolja ni u američkom pravcu. Nedavno je ambasador Rusije u Sjedinjenim Američkim Državama Anatolij Antonov pozvan u Moskvu na konsultacije da bi se analiziralo šta treba raditi i kuda krenuti u kontekstu odnosa sa Vašingtonom. Kasnije je saopšteno da se ambasador Rusije u SAD Anatolij Antonov, najverovatnije, neće skoro vratiti u Vašington.\nSpisak svih kontramera koje Rusija uvodi Americi i Poljskoj: Ruski MIP ozvaničio\nRusija zabranila češkoj i američkoj ambasadi da zapošljavaju ruske državljane\nKremlj: Odgovor Moskve na američke sankcije zavisi od Putinove odluke\nproterivanje diplomata, SAD, Rusija